TEST – Ducati Scrambler 1100 Sport 2018 - BIKEIT!\nΤρίτη, 24 Ιουλίου 2018 15:39\nΤα έχει όλα, πιο πολύ\nΗ νέα αιχμή του δόρατος της Ducati στα modern classics, το σχεδιασμένο από την αρχή Scrambler 1100, παίζει στα ίσια με τον ρετρό ανταγωνισμό άνω του λίτρου προσφέροντας παράλληλα και μία επιλογή στην οποία μπορούν να “αποφοιτήσουν” με χαρά οι κάτοχοι των μικρότερων μελών της οικογένειας.\nBest seller από κούνια\nΗ επιτυχία της σειράς Scrambler είναι δεδομένη για την Ducati. Από το 2015 που μπήκε στην παραγωγή μέχρι και το τέλος του 2017, η ρετρό μοτοσυκλέτα της ιταλικής εταιρίας έχει μπει στα σπίτια 46.000 αναβατών και αναβατριών δείχνοντας με τον καλύτερο τρόπο πως η Ducati έπεσε διάνα με την παρουσίασή του. Με το 400άρι να καλύπτει τους αρχάριους αναβάτες και το 800άρι, στις διάφορες εκδόσεις του, όλους τους άλλους, ήταν θέμα χρόνου να δούμε και ένα μεγαλύτερο Scrambler από τους Ιταλούς. Έτσι γεννήθηκε το 1100, σε τρεις διαφορετικές εκδόσεις προς το παρόν, ως ένα μοντέλο για εκείνους που τα θέλουν όλα πιο πολύ αλλά προπάντων θέλουν μια μοτοσυκλέτα με την εμφάνιση της Scrambler.\nΤο Sport αποτελεί την 3η εκδοχή του μεγάλου Scrambler μετά από την στάνταρ έκδοση «1100» και το 1100 Special. Ξεχωρίζει και από τα δύο χάρη στο μαύρο ματ χρώμα του –μόνο για το Sport- και τα διπλά κίτρινα σιρίτια που ξεκινούν από το εμπρός φτερό, προχωρούν κατά μήκος του ρεζερβουάρ και σταματούν στο μικροσκοπικό πίσω φτεράκι. Το κίτρινο χρώμα κάνει την εμφάνισή του και στα πλαϊνά του ρεζερβουάρ. Η επένδυση της σέλας που έχει φτιαχτεί ειδικά για αυτό το μοντέλο είναι επίσης διαφορετική σε σχέση με τις άλλες δύο εκδόσεις. Το Sport διαχωρίζει πλήρως την θέση του στον τομέα των αναρτήσεων που προέρχονται από την Ohlins -Marzocchi και Kayaba για πιρούνι και αμορτισέρ αντίστοιχα στις άλλες δύο εκδόσεις. Παράλληλα χαμηλότερο σε σχέση με αυτές είναι και το τιμόνι για μια πιο επιθετική θέση οδήγησης, με τελευταίο σημείο διαφοροποίησης, σε σχέση μόνο με το Classic, τους χυτούς αλουμινένιους τροχούς, έναντι των ακτινωτών.\nBig Brotha (Ο μεγάλος αδερφός)\nΤο 1100 είναι πραγματικά ο μεγάλος αδερφός σε σχέση με το "μικρό" Scrambler καθώς παρουσιάζεται μεγαλύτερο σε διαστάσεις και πιο “ψωμωμένο”. Αυτό που βλέπεις δεν απέχει από την πραγματικότητα. To νέο ρεζερβουάρ με την γνωστή σχεδίαση είναι μεγαλύτερο κατά ενάμισι λίτρο σε σχέση με των μικρότερων Scrambler. Η σέλα είναι επίσης ψηλότερη με την απόσταση από το έδαφος να φτάνει τα βολικά 810 χλστ. Είναι παράλληλα και 43 χλστ. πιο πλατιά στο σημείο του μέγιστου πλάτους της που φτάνει συνολικά στα 265 χλστ. Το μέγιστο πλάτος του 1100 ανέρχεται στα 895 χλστ., συν 50 χλστ. σε σχέση με την μικρότερη Scrambler. Την εικόνα συμπληρώνουν το νέο ψαλίδι που συμβάλλει στο σημαντικά μεγαλύτερο μεταξόνιο του 1100 έναντι του 800 (1.514 χλστ, έναντι 1.436-1.445 χλστ. στις περισσότερες εκδόσεις του 800), αλλά και το πιρούνι με τα μεγαλύτερα κατά επτά χλστ. σε διάμετρο καλάμια. Highlight που δεν αφήνει παράλληλα περιθώρια για να μπερδέψετε το 1100 με το 800 είναι φυσικά τα δύο τελικά της εξάτμισης που βγαίνουν ψηλά, σε αντίθεση με το ένα και χαμηλό των μικρότερων εκδόσεων.\nΗ ποιότητα κατασκευής βρίσκεται σε πολύ υψηλά επίπεδα, τα πλαστικά γενικά απουσιάζουν και μόνο τα σωληνάκια που περνούν πάνω από τα όργανα θα ενοχλήσουν αισθητικά, καθώς από ό,τι φαίνεται δεν υπήρχε χώρος να περάσουν από κάπου αλλού. Σαν Ducati που σέβεται τον εαυτό του το 1100 έχει αρκετά σημεία για να χαζέψεις, πόσο μάλλον στην Sport έκδοση της δοκιμής με την εξαιρετική σπορ διχρωμία, το εμπρός φτεράκι με τα ενσωματωμένα προστατευτικά για τα καλάμια αλλά και την πιρουνάρα της σουηδικής εταιρίας.\nΗ αλλαγή μεγέθους που παρουσιάζει το 1100 έναντι του 800 έχει οδηγήσει και σε μία διαφορετική θέση οδήγησης που θα βολέψει ακόμη καλύτερα τους μεγαλόσωμους αναβάτες χωρίς να προβληματίσει τους μικρότερους σε μέγεθος. Η απόσταση της σέλας από τα μαρσπιέ έχει αυξηθεί και αυτό δημιουργεί πιο άνετες γωνίες στα γόνατα και το μεγαλύτερο πλάτος της σέλας εγγυάται πολλά περισσότερα χιλιόμετρα από αυτά που διανύετε στην καθημερινότητά σας πριν αρχίσετε να νιώθετε κούραση. Το τιμόνι έχει επίσης “μετακομίσει” πιο μπροστά κάτι που φαίνεται ακόμη πιο έντονα στο Sport. Ίσως το στάνταρ τιμόνι των άλλων δύο εκδόσεων που βρίσκεται και λίγο πιο ψηλά να ταιριάζει καλύτερα στην θέση οδήγησης του μεγάλου Scrambler, για όλους. Παράλληλα το όμορφο ρεζερβουάρ χωρίς εσοχές δεν σου επιτρέπει να το σφίξεις δυνατά και μόνο η αντιολισθητική επένδυση της σέλας φροντίζει να σε κρατά σε ένα σημείο.\nΣτο στρογγυλό όργανο που γνωρίζουμε από τις μικρότερες Scrambler έχει προστεθεί μια επιπλέον οθονίτσα υγρών κρυστάλλων που παρουσιάζει νέες και μεγαλύτερες ενδείξεις στα μάτια του αναβάτη, μεταξύ των οποίων η ταχύτητα, η λειτουργία των φώτων ημέρας, η επιλεγμένη ταχύτητα και η ένδειξη για ανοιχτό σταντ.\nΓενικά οι ενδείξεις που παρουσιάζονται στον πίνακα πληροφοριών είναι σχετικά λίγες για μία μοτοσυκλέτα αυτής της τιμής (λείπει για παράδειγμα η μέση κατανάλωση) με την Ducati να λαμβάνει μάλλον εσκεμμένα αυτή την απόφαση λόγω και του πιο απλού και ρετρό χαρακτήρα της μοτοσυκλέτας της. Τα χειριστήρια είναι γνωστά και από άλλα μοντέλα της ιταλικής εταιρίας. Δεν απαιτούν πολύ χρόνο για να τα συνηθίσετε και τα δάκτυλα σας τα βρίσκουν πολύ εύκολα, έχοντας σαν σύμμαχο και τις ρυθμιζόμενες μανέτες για το φρένο και τον συμπλέκτη.\nΠαρόλο που αυτό το Ducati μικροδείχνει, ζυγίζει 206 κιλά γεμάτο, σύμφωνα με την Ducati. Η αίσθηση που δίνει ωστόσο είναι παραπάνω από ικανοποιητική με τις μάζες να έχουν κατανεμηθεί σωστά. Κανένα πρόβλημα δεν θα αντιμετωπίσετε στους ελιγμούς ανάμεσα στα αυτοκίνητα με τον συμπλέκτη να είναι παράλληλα αρκούντως προοδευτικός ενώ το ηλεκτρονικό γκάζι δίνει πάντα αυτό που θα του ζητήσεις.\nΣαν μεγάλος αδερφός το Scrambler 1100 ξεχωρίζει και στον τομέα του κινητήρα, ο οποίος έχει κοινά χαρακτηριστικά με εκείνον του μικρότερου 800ριού, είναι ωστόσο ένα καινούριο μηχανικό σύνολο που βασίζεται σε αυτό του 1100 EVO του Monster: αερελαιόψυκτος, με δύο βαλβίδες στο κύλινδρο που κινούνται από το γνωστό δεσμοδρομικό σύστημα της ιταλικής εταιρίας αλλά και δύο μπουζί, ο ιταλικός V2 είναι 276 κ.εκ. μεγαλύτερος σε χωρητικότητα και φέρει ένα σώμα ψεκασμού αντί των δύο του μοτέρ που χρησιμοποιήθηκε ως βάση του. Ουσιαστικά η ύπαρξη των περισσότερων κυβικών εκατοστών φροντίζει από μόνη της για την δημιουργία διαφοράς στην απόδοση, με την Ducati να μην κυνηγά τα απόλυτα νούμερα και την ανακοινώσιμη ισχύ να βρίσκεται στους 86 ίππους, μόλις 11 περισσότερους σε σχέση με τους 75 του 800ριού.\nΟ κινητήρας έχει προικιστεί και με τρία διαφορετικά προγράμματα διαχείρισης της τροφοδοσίας, Active, Journey και City, με την ισχύ να παραμένει στο μέγιστο στα δύο πρώτα και να διαφέρει μόνο ως προς την απόκριση του γκαζιού. Στο City η δύναμη πέφτει στους 75 ονομαστικούς ίππους και η απόκριση γίνεται ακόμη πιο… ευγενική.\nΣτο δυναμόμετρο ο κινητήρας του Scrambler έδειξε 75,3 ίππους ένα νούμερο μάλλον αναμενόμενο σε σχέση με εκείνο που ανακοινώνει η Ducati. Η αλήθεια είναι ότι από ένα μοτέρ σχεδόν 1.100 κ.εκ. περιμέναμε κάτι παραπάνω στον τομέα της ιπποδύναμης που θα διαχώριζε το μεγάλο Scrambler περισσότερο από το μικρό και σε αυτό το κομμάτι. Στην πραγματικότητα ωστόσο η διαθέσιμη ισχύς και ακόμη περισσότερο η ροπή κάνουν την διαφορά και είναι παράλληλα ό,τι χρειάζεται κανείς για να κινηθεί γρήγορα εντός και εκτός πόλης αλλά και να το διασκεδάσει στον επαρχιακό.\nΟ τρόπος που λειτουργεί η τροφοδοσία του V2 κινητήρα είναι εξαιρετικός, η ροπή έρχεται σε γενναιόδωρες δόσεις από χαμηλά και αφήνει τον αναβάτη να επιδοθεί άφοβα στις συνεχόμενες και γρήγορες αλλαγές ταχυτήτων πριν το στροφόμετρο ξεπεράσει τις 4.000 σ.α.λ. Ο αναβάτης απολαμβάνει παράλληλα εξαιρετική ηχητική υπόκρουση από τα δύο τελικά της εξάτμισης. Για άλλη μια φορά η Ducati έδωσε τα ρέστα της σε αυτόν τον πολύ σημαντικό τομέα για τον χαρακτήρα του Scrambler με το χαμόγελο να κάνει την εμφάνισή του στο πρόσωπο του αναβάτη τόσο στο χούφτωμα του γκαζιού όσο και στο κλείσιμο. Το μόνο που ενοχλεί στην κίνηση στην πόλη, όταν οι θερμοκρασία ξεπεράσει τους 28-30 βαθμούς Κελσίου είναι τα τεράστια ποσά θερμότητας που εκλύει ο κινητήρας, ειδικά όταν περιμένεις στο φανάρι. Το κιβώτιο παρουσιάζεται δεκτικό και σχετικά μαλακό στις αλλαγές ταχυτήτων, ωστόσο ο επιλογέας με τις μεγάλες διαδρομές δεν αρέσκεται στις πολύ γρήγορες αλλαγές, κατά τις οποίες θα ανακαλύψετε και μερικές νεκρές ανάμεσα στις ταχύτητες. Τέλος, η μέση κατανάλωση κυμάνθηκε σε φυσιολογικά για την χωρητικότητα του μοτέρ επίπεδα και δεν ξεπέρασε τα 6,8 λίτρα στα 100 χιλιόμετρα.\nΜε έμφαση στην συμπεριφορά\nΜπορεί το 1100 να ακολουθεί σχεδόν πιστά την αισθητική των μικρότερων αδελφών μοντέλων, όμως το πλαίσιο και οι αναρτήσεις είναι ολοκαίνουρια. Το ατσάλινο χωροδικτύωμα που αγκαλιάζει τον κινητήρα συνδυάζεται με ένα επίσης νέο αλουμινένιο ψαλίδι με το αφαιρούμενο υποπλαίσιο να είναι επίσης κατασκευασμένο από αλουμίνιο. Με κάστερ στις 24,5 μοίρες, ίχνος στα 111 χλστ. και το μεταξόνιο στα 1.514 χλστ., πέρα από την απαιτούμενη στιβαρότητα, το πλαίσιο έχει σαν στόχο να δώσει έναν προοδευτικό και φιλικό χαρακτήρα στο Scrambler με έμφαση στην σταθερότητα. Και τα καταφέρνει.\nΣτο Sport οι αναρτήσεις προέρχονται από την Ohlins -Marzocchi και Kayaba για πιρούνι και αμορτισέρ αντίστοιχα στις άλλες δύο εκδόσεις. Το ανεστραμμένο πιρούνι, με καλάμια διαμέτρου στα 48 χλστ. (45 χλστ. το Marzocchi), είναι πλήρως ρυθμιζόμενο, ενώ το αμορτισέρ φέρει ρυθμίσεις για την προφόρτιση του ελατηρίου και την απόσβεση επαναφοράς. Η διαδρομή και για τους δύο τροχούς ανέρχεται στα 150 χλστ. Τέλος, νέας σχεδίασης –με έμπνευση το flat track- είναι και οι χυτοί αλουμινένιοι τροχοί του μεγάλου Scrambler με τον μπροστά να φτάνει τις 18 ίντσες, ενώ ως ελαστικά πρώτης τοποθέτησης η Ducati έχει χρησιμοποιήσει τα εξαιρετικά Pirelli MT60 RS.\nTraction Control και Cornering ABS\nΤο Scrambler 1100 είναι το πρώτο μοντέλο της σειράς που φέρει στον εξοπλισμό του Traction Control το οποίο έχει καλιμπραριστεί ειδικά για αυτό το μοντέλο. Το εν λόγω Ducati Traction Control (DTC) ρυθμίζεται σε τέσσερα διαφορετικά επίπεδα παρεμβατικότητας με το πρώτο να είναι και αυτό που επεμβαίνει λιγότερο, ενώ δίνει τη δυνατότητα στον αναβάτη του να το απενεργοποιήσει, με την ρύθμιση να παραμένει και αφότου γυρίσετε τον κεντρικό διακόπτη στο “Off”. Από τον εξοπλισμό δεν λείπει φυσικά ούτε το ABS, το οποίο ανήκει στην Bosch και είναι η έκδοση 9.1 ΜP. Χάρη στην ύπαρξη της IMU τα χαρακτηριστικά λειτουργίας του είναι προηγμένα αφού προσαρμόζεται σύμφωνα και με την κλίση της μοτοσυκλέτας, είναι δηλαδή Cornering ABS ενώ δεν μπορεί να απενεργοποιηθεί από τον αναβάτη. Και τα δύο ηλεκτρονικά συστήματα ασφάλειας της Scrambler 1100 λειτουργούν πολύ καλά και στις ελληνικές συνθήκες με σύμμαχο και την πρόσφυση που προσφέρουν τα ελαστικά της Pirelli.\nΓια βόλτες και παιχνίδια\nΤο 1100 φτιάχτηκε για αυτούς που θέλουν ένα Scrambler που να τα έχει όλα. Πιο εντυπωσιακό σε εμφάνιση από τα μικρότερα Scrambler χάρη στις ανασηκωμένες εξατμίσεις και τα κορυφαία περιφερειακά, έχει απολέσει κάτι από την ανάλαφρη αίσθηση του μικρότερου αδερφού αλλά το έχει αναπληρώσει με ωριμότητα στο δρόμο. Η άνεση βρίσκεται σε υψηλότερα επίπεδα χάρη και στην μεγαλύτερη σε διαστάσεις σέλα αλλά και την ποιοτικότερη λειτουργία των αναρτήσεων. Το Scrambler 1100 παρουσιάζεται την ίδια στιγμή πιο γρήγορο και σαφώς πιο “στριφτερό” αφού και τα φρένα είναι πολύ πιο δυνατά αλλά και οι αναρτήσεις έχουν σαφώς πιο ποιοτική λειτουργία, αντάξια του σήματος που φέρουν. Θα το ευχαριστηθείτε σίγουρα σε χαλαρές παραλιακές βόλτες, αλλά και όταν ανάψουν τα αίματα το Scrambler θα δηλώσει "παρών" και δεν θα πει όχι σε καμία επιθυμία σας με μπροστάρη των αερόψυκτο κινητήρα με το εξαιρετικό soundtrack. Η ελαστικότητα είναι πολύ καλή για μεγάλο αερόψυκτο desmo αφού από τις 2.000 περίπου σ.α.λ. μπορεί να κινείσαι με 6η στο κιβώτιο και να ανοίγεις απλά το γκάζι. Ροπή υπάρχει από εκεί η οποία κάνει έντονα την εμφάνισή της από τις 4.000 και μετά με την λειτουργία του μεταξύ 4.000-8.000 να είναι χαρακτηριστική Ducati με πλούσια αποθέματα ροπής που έρχονται σε σωστές δόσεις και επιτρέπουν δυνατή έξοδο από τις στροφές χωρίς να ταλαιπωρείται αδίκως το πίσω ελαστικό. Το πρόγραμμα οδήγησης "Active" είναι και η καλύτερη ρύθμιση για να πάρετε πραγματικά αυτά που έχει να σας δώσει το συγκεκριμένο μοτέρ, με άμεση αλλά γλυκιά παροχή ισχύος σε κάθε άνοιγμα του γκαζιού. Το Urban κρατείστε το για κίνηση στους δρόμους της πόλης, ειδικά αν έχει βρέξει, με το μεσαίο “Journey” να είναι μάλλον αχρείαστο για τις δικές μας συνθήκες.\nΧώμα εννοείται ότι θα πατήσετε με την διασκέδαση σε πατημένο χωματόδρομο να είναι ανάλογη των ικανοτήτων σας. Τα μικρά και μεγάλα παντιλίκια δίνουν και παίρνουν και το Scrambler νιώθει πολύ φυσικά στο να τα εκτελεί. Το πιρούνι της Ohlins είναι εξαιρετικό και σε αφήνει να το εμπιστευτείς από την πρώτη κιόλας στιγμή. Το αμορτισέρ ακολουθεί κατά πόδας και μαζί δημιουργούν ένα ομοιογενές σύνολο που θα αφήσει τον αναβάτη του να χαρεί το Scrambler στο επαρχιακό σε συνδυασμό με τα πάντα εξαιρετικά Pirelli MT60.\nΤα φρένα ταιριάζουν επίσης εξαιρετικά στον χαρακτήρα της μοτοσυκλέτας τόσο αισθητικά όσο και σαν αποτέλεσμα. Οι ακτινικά τοποθετημένες δαγκάνες της Brembo σε συνδυασμό με τους μεγάλους δίσκους προσφέρουν την δύναμή τους σούπερ προοδευτικά και δεν αντιμετωπίζουν κανένα πρόβλημα με τις ταχύτητες που αναπτύσσει η μοτοσυκλέτα ακόμη και αν χρειασστεί να φρενάρετε δυνατά από την τελική της Scrambler που βρίσκεται λίγο πάνω από τα 210 χλμ./ώρα με τα σημάδια κόπωσης να μην κάνουν την εμφάνισή τους ακόμη και σε παρατεταμένη χρήση με πολύ υψηλές θερμοκρασίες.\nΜερικοί το προτιμούν… Scrambler\nΗ Scrambler 1100 είναι μια μοτοσυκλέτα που καταφέρνει να ξεχωρίζει για την αισθητική της αλλά και για τα νέα πράγματα που φέρνει στο τραπέζι σε σχέση με τα υπόλοιπα μέλη της γνωστής πλέον οικογένειας αλλά και της κατηγορίας του. Περισσότερη δύναμη, καλύτερα φρένα, υψηλότερου επιπέδου αναρτήσεις -ακόμη και αν δεν μιλάμε για την έκδοση Sport- και απολαυστική ροπή από ένα μοτέρ που ενθουσιάζει και με τον ήχο που παράγει. Όλα αυτά βέβαια έχουν και τις ανάλογες απαιτήσεις στα σέρβις, σε σχέση με το μικρότερο και σαφώς πιο καθημερινό 800άρι που συνοδεύεται και από μία σαφώς πιο προσιτή τιμή. Γενικά το 1100 είναι μια μοτοσυκλέτα με τον δικό της γοητευτικό χαρακτήρα που ήρθε για να δώσει νέο ενδιαφέρον στην κατηγορία των μεγάλων modern classics και να σταθεί στα ίσια απέναντι σε πιο καθιερωμένες μοτοσυκλέτες όπως είναι οι Triumph Bonneville, η σειρά RnineT της BMW και φυσικά τα 4κύλινδρα μοντέλα της Honda και της Kawasaki. Έχει όλα τα φόντα και προσόντα για να διεκδικήσει το δικό του μερίδιο στην κατηγορία και κάτι μας λέει ότι δεν θα δυσκολευτεί καθόλου να το βρει.\nΜοντέλο Scrambler 1100 Sport\nΤύπος 2κύλινδρος, 4χρονος, 4βάλβιδος, αερελαιόψυκτος\nΚυβισμός (c.c.) 1.079\nΔιάμετρος x Διαδρομή (mm x mm) 98x71\nΣυμπλέκτης Υδραυλικός, μονόδρομος\nΤύπος Ατσάλινο, σωληνωτό, τύποιυ χωροδικτύωμα\nΜεταξόνιο (mm) 1.514\nΎψος (mm) 1.290\nΜπροστά Ανεστραμμένο πιρούνι Ohlins. Διάμετρος καλαμιών 48mm, διαδρομή 150mm, πλήρως ρυθμιζόμενο.\nΠίσω Αμορτισέρ Ohlins, διαδρομή 150mm, προφόρτιση ελατηρίου, απόσβεση επαναφοράς\nΜπροστά Δίσκοι 320 mm / δαγκάνες Brembo Monobloc M4.32, 4 εμβόλων ακτινικής τοποθέτησης. Ακτινική τρόμπα φρένου. Cornering ABS\nΠίσω Δίσκος διαμέτρου 245 mm / δαγκάνα ενός εμβόλου, Cornering ABS\nΙσχύς εργοστασίου (ίπποι / στροφές) 86 / 7.500\nΡοπή εργοστασίου (χλγρμ / στροφές) 8,9 / 4.750\nΤελευταία τροποποίηση στις Τετάρτη, 25 Ιουλίου 2018 16:27\nΠερισσότερα σε αυτή την κατηγορία: « Test – Ducati Scrambler 2015


Πώς θα λειτουργούν από σήμερα 8/5 οι οργανωμένες παραλίες | Cityportal.gr\nΑκόμα ένα βήμα προς την κανονικότητα κάνει σήμερα Σάββατο 8 Μαΐου η χώρα, καθώς στις δραστηριότητες που έχουν κάνει επανεκκίνηση μετά από το πολύμηνο lockdown προστίθενται και οι οργανωμένες παραλίες οι οποίες ανοίγουν τις πύλες τους για να υποδεχτούν λουόμενους.\nΕιδικά συνεργεία δούλευαν τις προηγούμενες δύο ημέρες πυρετωδώς για να είναι όλα έτοιμα. Έστησαν τις ομπρέλες, μέτρησαν τις απαιτούμενες αποστάσεις, τοποθέτησαν σημάδια στα σημεία αναμονής για το μπαρ, κάρφωσαν, στόκαραν, έβαψαν και καθάρισαν τους χώρους των πλαζ προκειμένου να είναι όλα έτοιμα.\nΓια τη μετάβαση στις οργανωμένες παραλίες απαιτείται η αποστολή SMS στο 13033 με κωδικό 6\nΜε τον υδράργυρο να ανεβαίνει, σήμερα 8/5 το πρωί οι οργανωμένες παραλίες της χώρας ανοίγουν ξανά προκειμένου να υποδεχτούν τους πρώτους λουόμενους της σεζόν.\nΠροϋπόθεση για το άνοιγμα self test στο προσωπικό


H νέα Polaroid camera με το logo του Instagram που εκτυπώνει φωτογραφίες - Καθαράω H νέα Polaroid camera με το logo του Instagram που εκτυπώνει φωτογραφίες - Καθαράω\nHome > Gadgets > H νέα Polaroid camera με το logo του Instagram που εκτυπώνει φωτογραφίες\nH νέα Polaroid camera με το logo του Instagram που εκτυπώνει φωτογραφίες\nΣτην έκθεση Photokina 2014, το μεγαλύτερο ευρωπαϊκό φωτογραφικό show που πραγματοποιείται στην Κολωνία, η Polaroid κάνει το comaback με τη νέα ρετρό κάμερα, Socialmatic η οποία έχει το logo του Insagram (αν και το Instagram εμπνεύστηκε από τις παλιές Polaroid συσκευές) και εκτυπώνει φωτογραφίες στη στιγμή.\nΗ κάμερα έχει ανάλυση 14MP και τρέχει Android. Πάνω δεξιά έχει μια μικρή οθόνη η οποία ονομάζεται «Frontal LCD with mood assistant AI» και δείχνει μια χαρούμενη φάτσα η οποία αλλάζει ανάλογα με τη χρήση, 4.5 ιντσών οθόνη αφής και 2MP μπροστινή κάμερα.\nΌπως είπαμε τρέχει Android και έχει Bluetooth, WiFi και GPS. Ουσιαστικά είναι σαν smartphone μόνο που δεν πραγματοποιεί κλήσεις. Μπορείς να ανεβάζεις φωτογραφίες σε όλα τα social media απευθείας από την κάμερα. Άλλωστε ο σκοπός της Polaroid ήταν ακριβώς αυτός, να δημιουργήσει μια retro-style συσκευή που μπορεί να απευθυνθεί στη γενιά των social media ταυτόχρονα.\nΤο πιο εντυπωσιακό χαρακτηριστικό της Socialmatic όμως είναι ότι έχει ενσωματωμένο μηχανισμό που της επιτρέπει να εκτυπώνει απευθείας τις φωτογραφίες με όποιο φίλτρο διαλέξετε σε 2×3 ιντσών ink-free χαρτί με ZINK® Zero Ink® τεχνολογία.\nΤέλος, έχει 4GB ενσωματωμένη μνήμη, δέχεται κάστες microSD και θα είναι διαθέσιμη στις αρχές του 2015 με τιμή στα 300 ευρώ. Πως σας φαίνεται;\nΓια περισσότερα νέα από την Photokina 2014 μπορείτε να επισκεφθείτε το pttl.gr\nItem Reviewed: H νέα Polaroid camera με το logo του Instagram που εκτυπώνει φωτογραφίες Rating: 5 Reviewed By: Trolleybus driver


Δεν θέλουν οι Βρυξέλλες, δεν βοηθάει η Λευκωσία | Η πελλάρα εν ΠΟΛΛΩΝ λογιών\nmpersianis / 05/06/2012\nΘέλουν να αποφύγουν την ένταξή μας στον Μηχανισμό, αλλά ζητούμενο είναι να ληφθούν ουσιαστικά μέτρα\nΗ πιθανότητα η Κύπρος να αιτηθεί δανεισμό από τον EFSF για τη στήριξη των τραπεζών είναι ένα ενδεχόμενο που δεν χαροποιεί τις Βρυξέλλες. Στη σημερινή οικονομική συγκυρία δεν είναι ό,τι καλύτερο να ενταχθεί σε Μηχανισμό Στήριξης και τέταρτο μέλος της Ευρωζώνης, κάτι που θα επιδεινώσει το κλίμα εντός αυτής και πιθανόν να επηρεάσει περαιτέρω την εικόνα του κοινού νομίσματος ανάμεσα στους επενδυτές. Σύμφωνα με πληροφορίες της «Κ», η Κομισιόν έχει δώσει «σαφές μήνυμα» προς τη Λευκωσία πως η ένταξή της στον Μηχανισμό δεν αποτελεί «προτεραιότητα», με δεδομένες και τις προεκτάσεις μιας τέτοιας εξέλιξης στον υπόλοιπο ευρωπαϊκό Νότο και δη την Ισπανία.\nΈτσι, όλες οι προσπάθειες που καταβάλλονται, αλλά και οι επιθυμίες της Κομισιόν, έχουν ως στόχο, αν ζητηθεί τελικά εξωτερική στήριξη, αυτή να μην αφορά την κάλυψη δημοσιονομικών ελλειμμάτων. Σε αυτό το πλαίσιο στο Υπουργείο Οικονομικών ετοιμάζεται το νέο πακέτο μέτρων ώστε το έλλειμμα να περιοριστεί στο 2,5%, όπως προβλέπει το πρόγραμμα Σταθερότητας και Ανάπτυξης που έχει υποβληθεί τον περασμένο Δεκέμβριο. Στόχος, όπως έχει κατά κόρον δηλώσει ο υπουργός Οικονομικών, είναι να δείξει η Κύπρος ένα πρόσωπο αξιοπιστίας και να επικεντρώσει το πρόβλημα στις τράπεζες.\nΗ Επιτροπή είναι έτοιμη να στηρίξει τις προσπάθειες δημοσιονομικής προσαρμογής της Κύπρου και να επαινέσει όσα έχουν ήδη γίνει και όσα θα γίνουν το επόμενο διάστημα, νοουμένου, όμως, ότι θα πειστεί πως η Δημοκρατία προτίθεται να λάβει μέτρα. Με κάθε τρόπο επιδιώκεται να υπογραμμιστεί η διαφορά της Κύπρου από τις άλλες οικονομίες της Ευρωζώνης που έχουν ανάλογα προβλήματα (και έλλειμμα και προβληματικό τραπεζικό τομέα) και συγκεκριμένα με την Ισπανία. Αν, δηλαδή, υπάρξει στήριξη από τον EFSF και διαπραγμάτευση για πρόγραμμα, τα μέτρα που θα ζητηθούν από την Κύπρο επιδιώκεται να αφορούν μόνο τον τομέα για τον οποίο ζητήθηκε η βοήθεια, δηλαδή οι τράπεζες, και όχι τα δημόσια οικονομικά.\nΚρίσιμη η κίνηση\nΗ δημοσιονομική εξυγίανση πρέπει να επιτευχθεί από την κυβέρνηση πριν υπάρξει επίσημο αίτημα για παροχή βοήθειας. Με τη λήψη μέτρων που να «καλύπτουν» τα ζητήματα που η Κομισιόν θεωρεί σημαντικά για την εξυγίανση, θα μπορέσει η Κύπρος να επιδείξει πως δεν χρειάζονται επιπλέον κινήσεις για τη διόρθωση των σοβαρών «ανισορροπιών» που εντοπίζει η Κομισιόν.\nΠαρεπόμενο αυτού του σεναρίου είναι ότι μένει ανέπαφος ο εταιρικός φόρος, χωρίς ωστόσο να μπορεί κανείς να αποκλείσει παρενέργειες στο προφίλ της Κύπρου ως διεθνούς χρηματοοικονομικού κέντρου.\nΣε κάθε περίπτωση, το εκ νέου άδειασμα του Υπουργείου Οικονομικών από το Προεδρικό για τα μέτρα εξυγίανσης, αλλά και οι δηλώσεις για το όριο αφυπηρέτησης, συνδυάζονται και με τη νέα αποτυχία στον διάλογο για την ΑΤΑ, δημιουργώντας έτσι ένα άσχημο κλίμα για την οικονομία. Επιπλέον, το γεγονός ότι από το Προεδρικό διαμηνύουν πως στόχος των μέτρων είναι η εξοικονόμηση 150 εκατ. ευρώ και όχι «200 με 250 εκατ. ευρώ» για να επιτευχθεί ο στόχος του 2,5 % στο έλλειμμα του 2012, εγείρει νέα ερωτηματικά, με δεδομένο, μάλιστα, πως η ύφεση εκτιμάται σήμερα να είναι μεγαλύτερη από ό,τι είχε εκτιμηθεί όταν υπολογίστηκε πως θα χρειαστούν 200 με 250 εκατ. ευρώ.\nΣτο Υπουργείο Οικονομικών επεξεργάζονται εκ νέου το πακέτο μέτρων, από το οποίο έχει αφαιρεθεί η αύξηση του ορίου αφυπηρέτησης στο 64ο έτος. Μετά τις «υποδείξεις» και τις «σκέψεις» που εξέφρασαν ΑΚΕΛ και Προεδρικό, στο Υπουργείο προσανατολίζονται πλέον προς μέτρα που να αναπληρώνουν τις εξοικονομήσεις που έχουν «διαγραφεί» από το Προεδρικό, όπως ουσιαστικά δήλωσε ο Πρόεδρος της Δημοκρατίας το απόγευμα της Παρασκευής.\nΣτο πακέτο ως έχει σήμερα, πάντως, περιλαμβάνονται φορολογίες σε αλκοόλ και είδη καπνού, κάποιες αναθεωρήσεις στα δημόσια βοηθήματα και κάποια «μικρή» προσαρμογή στη συνεισφορά από τον δημόσιο τομέα. Υπάρχουν, επίσης, και νέοι φόροι σε είδη πολυτελείας –όπως γούνες, δέρματα κροκοδείλου, ακριβά ρολόγια κ.ά.– τα οποία, ωστόσο, είναι μάλλον συμβολικά και δεν θα αποφέρουν ουσιαστικά έσοδα για το κράτος.\nΤο μέγεθος και η ευρύτητα των διαπιστωθεισών ανισορροπιών που αντιμετωπίζει η Κύπρος, επιβάλλουν, κατά την άποψη της Επιτροπής, ολοκληρωμένη προσαρμογή και αποφασιστική λήψη μέτρων με μεγάλο χρονικό ορίζοντα.\nΕκτός από τη διόρθωση του υπερβολικού δημοσιονομικού ελλείμματος, η αποκατάσταση της ισορροπίας των δημόσιων οικονομικών θα πρέπει να υποστηριχθεί με την επίτευξη προόδου όσον αφορά τον αυστηρό έλεγχο των δαπανών, τη θέσπιση μεσοπρόθεσμου δημοσιονομικού πλαισίου, τη σύσταση συμβουλίου αρμόδιου για τα δημόσια οικονομικά, το οποίο θα είναι επιφορτισμένο με την εποπτεία της εκτέλεσης του προϋπολογισμού, καθώς και με την ενίσχυση της φορολογικής συμμόρφωσης και της καταπολέμησης της φοροδιαφυγής.\nΗ Επιτροπή σημειώνει ότι προκειμένου να αποκατασταθεί η εξωτερική ανταγωνιστικότητα, η δυναμική των μισθών πρέπει να τεθεί υπό καλύτερο έλεγχο, μέσω της εκ βάθρων αναμόρφωσης του συστήματος τιμαριθμικής αναπροσαρμογής των μισθών. Μεσοπρόθεσμα, η αναβάθμιση της δομής της προσφοράς, με τη μετατόπιση του βάρους σε δραστηριότητες υψηλότερης προστιθέμενης αξίας, θα διευρύνει τις δυνατότητες πραγματοποίησης υψηλότερων εσόδων. Οι πολιτικές για τον χρηματοπιστωτικό τομέα θα πρέπει να ενισχύσουν τις κανονιστικές διατάξεις που διέπουν την ανακεφαλαιοποίηση των τραπεζών και την εποπτεία των συνεταιριστικών πιστωτικών ιδρυμάτων.\nΤέλος, για να μειωθεί το χρέος του ιδιωτικού τομέα, είναι απαραίτητο να ενισχυθεί η εταιρική νομοθεσία που θεσμοθετεί την ευθύνη για την αποπληρωμή δανείων και καλύπτει την επιτήρηση της χορήγησης δανείων σε επιχειρήσεις.\nΣημειώνεται πως τα μέτρα που εισηγείται η Κομισιόν βρίσκονται επί τάπητος εδώ και ένα σχεδόν χρόνο, αφού και η Κυπριακή Δημοκρατία θα έκανε δεκτά διά της ψήφου της στο Συμβούλιο Υπουργών Οικονομικών, όπου αποφασίστηκαν οι συστάσεις για την Κύπρο τον περασμένο Ιούλιο. Έτσι, και οι φετινές συστάσεις ουσιαστικά επαναλαμβάνουν ό,τι ειπώθηκε και πέρσι, με το ζήτημα της αξιοπιστίας της Κύπρου να καθίσταται ακόμα πιο επίκαιρο. Με τη δήλωση του Προέδρου Χριστόφια πως δεν θα είναι σοβαρή μια αποτυχία του δημοσιονομικού στόχου του 2,5% για το έλλειμμα, ενισχύονται ήδη οι ανησυχίες για την πορεία που θα ακολουθήσει η κυπριακή οικονομία.\nΤων ΓΙΑΝΝΗ ΣΕΪΤΑΝΙΔΗ (αποστολή στις Βρυξέλλες) και ΜΙΧΑΛΗ ΠΕΡΣΙΑΝΗ\n05/06/2012 in πολιτική, Καθημερινή, οικονομία. Ετικέτες: EFSF, ESM, προθέσεις Κομισιόν, τέταρτος στο EFSF, Βρυξέλλες, Μηχανισμός, Μνημόνιο, Στέφανος Στεφάνου, Σιαρλή, άδειασμα Σιαρλή, αύξηση εισφορών, ακύρωσαν τα μέτρα Σιαρλή, ανάγκη λίψης μέτρων, δεν θέλει η Κομισιόν, δημόσιο, δημοσιονομικό, δημοσιονομικά μέτρα, εταιρικός φόρος, μέτρα, μείωση εισοδημάτων, οικονομική διακυβέρνηση\n«Αύριο θα έχουμε λοιμό»\n← 325 ημέρες. However…\n«Αύριο θα έχουμε λοιμό» →\nOne thought on “Δεν θέλουν οι Βρυξέλλες, δεν βοηθάει η Λευκωσία”\nΟ/Η blogcyeu λέει:\n08/06/2012 at 06:21\nA complete view – action is a universal desire


Στηρίξτε το αίτημα για deb installation packaging για τον brave browser - Καφενείο χρηστών - Linux User Forum\nΣτηρίξτε το αίτημα για deb installation packaging για τον brave browser\nlinuxovios Δεκέμβριος 8, 2019, 6:12μμ #1\nΈκανα feature request για τη δημιουργία deb packaging για εύκολο installation. Παρακαλώ στηρίξτε το αίτημα με ένα post εδώ, ώστε να τραβήξει την προσοχή των devs\nBrave Community – 8 Dec 19\nPlease make a proper deb packaging for linux installations\nBrave browser is very popular among the Linux community who appreciate very much privacy. Nowadays, a lot of amateur users try Linux. Many of them have difficulty to use the console in order to install brave and some of them that tried, made a...\nGNUTechie Δεκέμβριος 9, 2019, 3:39πμ #2\nΓια να κανουμε εγκατασταση το Brave δεν χρειαζεται να χρησιμοποιησουμε το τερματικο. Μπορουμε και απο το GUI.\nΑς αναλυσουμε τις οδηγειες που μας δινει το site του Brave:\necho “deb [arch=amd64] https://brave-browser-apt-release.s3.brave.com/ trusty main” | sudo tee /etc/apt/sources.list.d/brave-browser-release-trusty.list\nΤα δυο πακετα που μας ζηταει η πρωτη εντολη μπορουμε να τα βρουμε μεσα απο το Synaptic. Εαν καποιο απο τα δυο δεν ειναι εγκατεστημενο τοτε το εγκαθηστουμε και συνεχιζουμε.\nΤο αρχειο που χρειαζομαστε απο την δευτερη εντολη ειναι το https://brave-browser-apt-release.s3.brave.com/brave-core.asc το οποιο μπορουμε να παρουμε πατωντας Alt-F2 και κανοντας copy/paste το εξης:\nπατοντας το ΟΚ θα κατεβει το αρχειο brave-core.asc (που ειναι το κλειδι για το αποθετηριο του Brave) και θα αποθυκευτει στον καταλογο /home/username (οπου username ειναι το ονομα χρηστη μας).\nΤο επομενο βημα ειναι να ξεκινησουμε το Synaptic και να επιλεξουμε Settings -> Repositories. Θα ανοιξει ενα παραθυρο με καποια tabs. Το πρωτο που χρειαζομαστε ειναι το tab με το ονομα Authetication. Εκει θελουμε να κανουμε κλικ στο Import Key File… και να εισαγουμε το brave-core.asc\nΑφου γινει η εισαγωγη του κλειδιου του αποθετηριου τοτε κανουμε κλικ στο Other Software και κανουμε κλικ στο Add… για να εισαγουμε το αποθετηριο. Η γραμμη που μας ζηταει το Synaptic να εισαγουμε ειναι η εξης:\ndeb [arch=amd64] https://brave-browser-apt-release.s3.brave.com/ trusty main\nΜολις δουμε την γραμμη αυτη στην λιστα με τα αποθετηρια μας τοτε κλεινουμε το παραθυρακι με την λιστα των αποθετηριων και στο κλεισιμο επανω το Synaptic μας ειδοποιει οτι τα αποθετηρια μας εχουν αλλαξει και ρωταει αν θελουμε να ξαναφορτωσουμε την λιστα των αποθετηριων. Κανουμε κλικ στο Reload και περιμενουμε να τελειωσει η διαδικασια.\nΨαχνουμε για το brave και βρισκουμε 2 πακετα. Το brave-browser και το brave-keyring. Κανουμε εγκατασταση και τα δυο μιας και το brave-keyring ειναι για τα κλειδια του αποθετηριου του brave και θα αναννεωθουν αυτοματα οποτε εκδοθουν καινουργια απο το Brave.\nΚαι ειμαστε ετοιμοι.\nΔεν ειναι διαδικασια ενως κλικ αλλα γινεται χωρις το τερματικο. Βεβαια τωρα που υπαρχει η γνωση πρεπει να αναπαραχθει με τετοιο τροπο ετσι ωστε να μπορει να την καταλαβει ενας απλος χρηστης.\nΑλλα αυτο ειναι θεμα για καινουργιο νημα.\nlinuxovios Δεκέμβριος 9, 2019, 4:25πμ #3\nΔιευκρινίζοντας ότι τον brave τον έχω εγκατεστημένο από day1 της stable release, πραγματικά πιστεύεις ότι για τον αρχάριο οι οδηγίες από το site του brave και το αναλυτικό σεντόνι που έγραψες, κάνουν καλή εντύπωση; Στα windows εγκαθίσταται με ένα εκτελέσιμο και το ίδιο θα έπρεπε να γίνεται και στο Linux, αν θέλουμε και το linux για το desktop και ο brave ειδικότερα να διαδοθούν. Γι’ αυτόν τον λόγο έκανα και το request στο forum του brave και όχι γιατί εγώ είχα πρόβλημα να τον εγκαταστήσω.\nΥΓ στην ανάρτησή μου στο site του brave αναφέρθηκα σε κονσόλα, διότι από τον επίσημο ιστότοπο δίνονται αυτές οι οδηγίες. Όπως πολύ σωστά έγραψες, η όλη διαδικασία μπορεί να γίνει και από GUI.\nGNUTechie Δεκέμβριος 9, 2019, 4:39πμ #4\nΧωρις καμια θεληση για flamewars το προβλημα με αυτη την προσεγγιση ειναι οτι προσπαθουμε να κριψουμε τις διαφορες μεταξυ του GNU/Linux και των Windows κανοντας το πρωτο να δουλεψει ακριβως με τον ιδιο τροπο που δουλευει το δευτερο μονο και μονο επιδει οι καινουργιοι χρηστες ερχονται στο GNU/Linux απο τα Windows. Δεν ειναι και τοσο πρακτικο αυτο. Αν θελει καποιος 1-click-install τοτε υπαρχει το Flatpak που ενσοματωνεται στο Software Center του GNOME3, το SnapD του Ubuntu που ειναι ενσοματωμενα και παλι στο GNOME3 του Ubuntu, και το AppImage που στην ουσια ειναι το αντιστοιχο των PortableApps στο στερεωμα του GNU/Linux.\nΤο να φτιαξεις ενα deb πακετο που να εχει installer ακριβως οπως τα Windows δεν ειναι μονο μη πρακτικο αλλα θα κανει το πακετο εντελως παλουκι για τους developers για να το ανανεωσουν και να το διορθωσουν.\nΚαι στο κατω κατω της γραφης… γιατι; Δεν ειναι drop-in replacement για τα Windows το GNU/Linux. Θελει να το μαθεις. Θελει να το δουλεψεις. Ειναι διαφορετικο συστημα. Το να το κανουμε σαν τα Windows κατα την γνωμη μου και μονο… οχι μονο αδυνατο… οχι μονο αχρειαστο και χαζο, αλλα οσο αδυνατο ειναι να βγαλει η Microsoft την επομενη εκδοση των Windows … με GPL αδεια χρησης.\nΚαι παλι χωρις να θελω να ξεκινησω flamewars ή τιποτα αλλο που θα καταληξει σε ατελειωτες συζητησεις.\nlinuxovios Δεκέμβριος 9, 2019, 5:02πμ #5\nακετο που να εχει installer ακριβως οπως τα Windows δεν ειναι μονο μη πρακτικο αλλα θα κανει το πακετο εντελως παλουκι για τους developers για να το ανανεωσουν και να το διορθωσουν.\nΑντιλαμβάνομαι την οπτική σου, απλά δεν συμφωνώ. Εν έτει 2019, λίγο πριν το 2020, η διεπαφή χρήστη οφείλει να είναι όσο πιο απλή γίνεται. Το Linux είναι θέμα επιλογών. Να μπορείς να κάνεις κάτι όπως το θέλεις, στα μέτρα σου. Στα πλαίσια αυτής της επιλογής θα έπρεπε να υπάρχει και deb installer, όπως π.χ. υπάρχει και για τον chrome. Αν οι devs του brave θέλουν να φτάσουν και να ξεπεράσουν τη λειτουργικότητα του chrome θα πρέπει να σκεφτούν και το θέμα του installer.\nΥΓ Συμφωνώ με την προσέγγιση flatpak/snap/appimage, αλλά με το deb πιστεύω θα υπάρχει καλύτερη ενσωμάτωση στο λειτουργικό. Θα το προσθέσω στο post μου στην κοινότητα του brave (αν με αφήνει να το επεξεργαστώ).\nTalos Δεκέμβριος 9, 2019, 5:06πμ #6\nΤο να φτιάξεις ένα πακέτο deb που να αυτοματοποιεί την διαδικασία είναι κάτι το απλό. Είναι ο τρόπος που χρησιμοποιεί το chrome. Έχει κάποια αρνητικά η προσέγγισή αυτή, αλλά είναι ένα λογικό αίτημα.\nGNUTechie Δεκέμβριος 9, 2019, 5:21πμ #7\nΤο Linux είναι θέμα επιλογών. Να μπορείς να κάνεις κάτι όπως το θέλεις, στα μέτρα σου.\nΜα τι διεπαφη χρειαζεται για το brave? Τα εκτελεσημα αρχεια πανε σε συγκεκριμενο path για να ειναι διαθεσιμα σε ολο το συστημα απο ολους τους χρηστες. Τα dependencies τα κατεβαζει το συστημα. Τι αλλη παραμετροποιηση χρειαζεται ενας πρωταρης χρηστης για να εγκαταστησει εναν browser απο ενα DEB πακετο ρε παιδια; Αλλο αυτοματοποιηση οπως ειπε ο @Talos που αυτο το καταλαβαινω… αλλα να βαλεις installer για κατι που στην ουσια ΔΕΝ χρειαζεται installer… δεν το πιανω. Ισως ειμαι και εγω.\nΗ ολη διαδικαση δεν ειναι σαν τα Windows. Τα EXE αρχεια και τα DEB πακετα ειναι διαφορετικα. Και δεν μιλαμε για κατι που ΗΔΗ υπαρχει στο κανονικο αποθετηριο… αλλα για κατι που υπαρχει σε αποθετηριο τριτων.\nΓια αυτο υπαρχει το GDebi. Κατεβαζεις το DEB πακετο του Brave, δεξι κλικ και οριζεις το GDEBI να ανοιγει ολα τα DEB πακετα μετα κανεις διπλο κλικ και ξεκιναει η διαδικασια της εγκαταστασης.\nΓια τι αλλη διεπαφη μιλαμε; Τι αλλο να θελει ο απλος χρηστης; Αν δεν το καταλαβαινω ρε παιδια please δωστε μου ενα αλλο απλο παραδειγμα για desktop προγραμματα (οχι για server προγραμματα).\nlinuxovios Δεκέμβριος 9, 2019, 5:33πμ #9\nΑπλό παράδειγμα: Πώς εγκαθίσταται ο chrome στις debian based διανομές (mint, ubuntu κτλ);\nΈτσι ακριβώς θα έπρεπε να είναι και στον brave.\nΠας στο site, πατάς download, κατεβάζεις το deb, κλικ στο deb και τέλος.(ιδανικά θα έπρεπε να υπάρχει στον software manager της διανομής, αλλά θα αργήσουμε να φτάσουμε εκεί)\nΑντί αυτού, στο site του brave σου δίνεται ένα κατεβατό σε κονσόλα που πρέπει να κάνεις copy/paste. Δεν είναι δύσκολο, αλλά ο αρχάριος α)φοβάται β) καταλήγει σε προβλήματα σαν και αυτό: https://cerebrux.net/2019/12/01/εγκατάσταση-brave-linux-mint-19-2/\nΣυγγνώμη πού υπάρχει DEB πακέτο του Brave; https://brave-browser.readthedocs.io/en/latest/installing-brave.html#linux\nGNUTechie Δεκέμβριος 9, 2019, 6:01πμ #10\nΟΚ αν μιλαμε για τον Brave συγκεκριμενα υπαρχει η τελευταια Beta στο Github και οι nightly εκδοσεις επισεις.\nΥπαρχει συγκεκριμενος λογος για τον οποιον η διαδικασια της προσθηκης αποθετηριων τριτων ειναι περιπλοκη. Ο λογος αυτος ειναι η ασφαλεια του συστηματος και ο τροπος που γινεται η ταυτοποιηση του καθε πακετου. Στα Windows το καθε EXE το οποιο ειναι εγγυημενο οτι δουλευει στα 10αρια πχ και που θα μπει και στο Microsoft Store εχει ψηφιακη υπογραφη.\nΤα αποθετηρια τριτων στο GNU/Linux εχουν σε ΟΛΟ το αποθετηριο ψηφιακες υπογραφες για αυτο πρεπει να εχουμε και τα κλειδια. Με την προσθηκη του κλειδιου λεμε εγω εμπιστευομαι αυτο το αποθετηριο και ολα τα πακετα που υπαρχουν. Ετσι οταν ο brave αλλαξει εκδοση και ερχεται η ωρα για να τον ανανεωσεις θα μπει στην λιστα των αρχειων που το συστημα σου λεει οτι θα πρεπει να ανανεωσεις.\nΜε τα Windows πρεπει να τρεχει ξεχωριστα το Google Update Service και το Firefox Maintenance Service και αλλα γενικα αχρειαστα πραγματα για να εχεις ανανεωμενες εκδοσεις των προγραμματων που χρησιμοποιεις.\nΗ ολη διαδικασια δεν ειναι μονο θεμα της καθε διανομης. Ειναι και θεμα των προγραμματιστων που φτιαχνου το Brave, το Chrome και αλλων κατασκευαστων ετσι ωστα πχ αν θελουμε DEB πακετο για το συστημα μας… βγαλτο διαολε το τελευταιο DEB που εβγαλες σε ενα Link… αν δεν θες να φτιαξεις αποθετηριο… βγαλε και ενα update συστημα στο ξεκαρφωτο ή κατσε διαβασε τα specs του DEB και φτιαξε το αποθετηριο σωστα βαλτο στο Debian Sid για να παρει το Ubuntu το πακετο σου αφου θα παει που θα παει στο εκαστοτε Debian Testing και μετα θα ερθει και στο Ubuntu και στο Mint και στο Elementary και στα υπολοιπα. Αλλα βλεπεις δεν παιζουν ολοι με κανονες και κανουν τα δικα τους. Ε τι θες να κανουν οι διανομες;\nΠοιοι φταινε; Οι διανομες ή εκεινοι που βγαζουν τον εκαστοτε Brave?\nΤωρα ξερεις πια θα ειναι η αποφαση του Brave στο δικο σου feature request (επιδει εχω δουλεψει σε helpdesk και ξερω τι παιζει με τα bugs)? Δεν θα κατσουμε να σκασουμε, βαλαμε οδηγειες για το Debian και το Ubuntu και το Fedora και για αλλες διανομες, το bug με το feature request κλεινει γιατι δεν υπαρχει θεμα πια. Το λυσαμε. Αν ακολουθηθουν οι οδηγειες δεν θα υπαρξει θεμα.\nTalos Δεκέμβριος 9, 2019, 6:32πμ #11\nΥπαρχει συγκεκριμενος λογος για τον οποιον η διαδικασια της προσθηκης αποθετηριων τριτων ειναι περιπλοκη.\nΔεν υπάρχει κανένας λόγος κάτι να είναι περισσότερο πολύπλοκο από όσο πρέπει. Η διαδικασία προσθήκης ενός PPA στο Linux Mint είναι μια απλή διαδικασία και μπορεί να γίνει γραφικά, όπως και η προσθήκη τρίτου αποθετηρίου ή το κατέβασμα και η εγκατάσταση μιας ψηφιακής υπογραφής. Αλλά εαν μιλάμε για εμπορικό λογισμικό η καλύτερη λύση είναι αυτή του cuda. Κατεβάζεις ένα απλό deb cuda-repo που θα κάνει τα παραπάνω.\nΚαι στα Windows μπορεί να γίνει το ίδιο πράγμα, αλλά είτε κάθε πρόγραμμα (και κάθε ιός) προσθέτει αποθετήρια (το καλό σενάριο, όπου όμως δεν έχεις κάποιο όφελος) είτε έχουμε ένα πλήρη έλεγχο των εφαρμογών όπως στην περίπτωση του iPad και της Apple (το κακό σενάριο).\nΤο πρόβλημα δεν είναι τεχνολογικό, αλλά κοινωνικό.\nΣε ποιους έχω εμπιστοσύνη και πώς μεταφέρετε αυτή. Στο ελεύθερο λογισμικό, είναι πραγματικά άξιο μελέτης το γεγονός ότι έχουμε μετρημένες στα χέρια περιπτώσεις παραβίασης αυτής της εμπιστοσύνης, με το δεδομένο του πόσο εύκολο είναι να παραβιαστεί αυτή. Και η τεράστια δουλεία που έχει κάνει το Debian στα Reproducible builds έχει λύσει ικανοποιητικά το πρόβλημα εμπιστοσύνης που θεωρούνταν άλυτο από το 70 (δεν έχω εμπιστοσύνη ούτε στην μηχανή ούτε στον compiler).\nΑυτό όμως δεν μπορεί να εφαρμοστεί σε κλειστό λογισμικό. Είτε θα βάλω ως εγγυητή μια μεγάλη πολυεθνική και δεν θα είμαι εγώ ο κάτοχος της μηχανής, είτε θα εμπιστευτώ τυφλά την κάθε Brave πως σκόπιμα ή κάτω από την μύτη της και χωρίς την γνώση της, το λογισμικό της δεν θα έχει κρυφές λειτουργίες.\nΗ χρήση των υπογραφών ουσιαστικά πετάει την μπάλα σε μένα και στον κάθε χρήστη. Ξέρω πως το mirror που θα κάνει το τυχαίο πανεπιστήμιο που έχω για κατέβασμα είναι ασφαλές, και δεν μπορεί μια τρίτη οντότητα να παρέμβει (υπό την αυστηρή προϋπόθεση πως έχω κατεβάσει το iso της διανομής με bittorent ή το έχω ελέγξει, με χρήση secure DNS το ISO της διανομής), αλλά αυτό λύνει το πρόβλημα της μεταφοράς, όχι της πηγής.\nlinuxovios Δεκέμβριος 9, 2019, 6:25πμ #12\nΟΚ αν μιλαμε για τον Brave συγκεκριμενα\nΕ… Για τον brave είναι το νήμα…\nΜα εγώ ουδέποτε έγραψα ότι είναι θέμα διανομής. Γι’ αυτό έκανα feature request στο brave community.\nΕλπίζω ότι αν το post μου έχει πολλές απαντήσεις και likes (στο οποίο πρόσθεσα και την ιδέα για flatpak/snap/appimage) να το δουν πιο ζεστά. Τους έβαλα και στο τριπάκι σύγκρισης με τον chrome που πιστεύω θέλουν να τραβήξουν κόσμο από τον browser της google.\nGNUTechie Δεκέμβριος 9, 2019, 7:45πμ #13\nΣε ποιους έχω εμπιστοσύνη και πώς μεταφέρετε αυτή.\nΣυμφωνω και ειναι υπαρκτο σε ολο το φασμα της πληροφορικης… δεν ξερω κατα ποσο ομως γινεται αντικειμενο σκεψης παρα μονο μετα απο καραμπινατες περιπτωσεις ευπαθειων ή εισβολης σε δικτυα που θεωρουμε ασφαλη χωρις δευτερη σκεψη. Και παλι δικιο εχεις οταν αναφερεις οτι το κλειστο λογισμικο ειναι εξω απο τον χωρό\nΤο προβλημα που αναφερει ο @linuxovios ειναι περισσοτερο ομως διαδικαστικο. Και το πως να γινει πιο ευκολη η εισαγωγη καινουργιου αποθετηριου τριτων στο συστημα μας για να μην τρομαξουν οι καινουργιοι χρηστες.\nΒγαζοντας εξω απο την συζητηση τις διαφορετικες αποψεις και προσεγγισεις για στο θεμα αυτο… η λυση που προτεινω ειναι η εξης. Το “μαζεμα” των λεπτομεριων αυτων σε ενα αρχειο με την καταληξη .3prm και την δημιουργεια ενος προγραμματος με τον τιτλο 3rd Party Repo Manager που θα απλοποιησει αυτη την διαδικασια (δηλαδη θα ειναι ενα front-end για τις εντολες που ειναι δυσκολες για τους αρχαριους χρηστες) και αφου ενεργοποιησουν το αποθετηριο τριτων, το μονο που θα χρειαστει να κανουν μετα ειναι να εγκαταστησουν το προγραμμα που τους ενδιαφερει μεσα απο το Software Center ή το Synaptic ή το Yast ή Packagekit ή οτιδηποτε αλλο χρησιμοποιει η εκαστοτε διανομη.\nΜεχρι να βρεθει καποια τετοια λυση για ολα τα GUI προγραμματα εγκαταστασης πακετως απο την ευρητερη κοινωτητα του GNU/Linux τι θα λεγατε να ξεκινησουμε κατι τετοιο;\nraik Δεκέμβριος 9, 2019, 10:59πμ #14\nιδανικά θα έπρεπε να υπάρχει στον software manager της διανομής, αλλά θα αργήσουμε να φτάσουμε εκεί\nκαποιοι εχουμε αυτη την επιλογη, οσον αφορα τον chrome κλπ, στον package installer (ή software manager οπως το λετε εσεις) οπως και για google earth κλπ αλλά άλλο που μερικοι (ή πολλοι) δεν το χρησιμοποιουμε…\nκαλο ειναι γενικα νομιζω, να καταλαβαινει καποιος τι ακριβως ή αρκετα εστω, προκειται να συμβει με τα αποθετηρια τριτων στο μηχανημα του, πριν προχωρησει σε μια τετοια κινηση.\ntsapi Δεκέμβριος 9, 2019, 11:36πμ #15\nΕγώ πάλι (καρα-off-topic, το παραδέχομαι, αλείψτε με βενζίνη και βάλτε μου φωτιά ) επιθυμώ οι συνειδητοποιημένοι λινουξάδες να στείλουν στο πυρ το εξώτερο το blink και να στηρίξουν εναλλακτικούς browsers και engines, για να σπάσουμε το μονοπώλιο της google, που θεωρώ ότι είναι ο υπ αριθμόν ένα κίνδυνος για το ελεύθερο web. Ειδικά μάλιστα όταν η εναλλακτική (βλ firefox) είναι αξιοπρεπέστατη.\nMy 1 (off-topic) cent.\nTalos Δεκέμβριος 9, 2019, 4:39μμ #16\nΥπάρχει το GNU Hello, που είναι ένα Hello Word φτιαγμένο με τις προδιαγραφές του GNU, για να ξεκινήσει κανείς. Αλλά χρησιμοποιεί τα autotools και γενικά έχει μείνει στην προηγούμενη χιλιετία.\nΕίχα ξεκινήσει ένα αντίστοιχο, αλλά με χρήσιμα εργαλεία, και με στόχο να μάθω το travis, και το packaging, και αυτοματισμούς (όπως πχ να χτίζει το πακέτο μετά κάθε αλλαγή, εφόσον περάσουν τα test και να ενημερώνει το documentation), αλλά έχει παγώσει το project για την ώρα. Αλλά αν κάποιος θέλει να το συνεχίσει : https://github.com/jtsagata/cpp-boiler\nArgi Δεκέμβριος 10, 2019, 10:17μμ #17\nΠροσωπικά στον υπολογιστή μου (arch linux) μέχρι να δω community πακέτο δεν υπάρχει περίπτωση να τον εγκαταστήσω, από την στιγμή που υπάρχει ο Firefox, Chromium, opera κτλ. (Άσχετο με deb πακέτα αλλά ήθελα να πω τη γνώμη μου )


Δημήτρης Κατσικόπουλος: Γαλακτοκομική Σχολή στην Κλειτορία- Το περίπτερο μπροστά από το Μουσείο έπρεπε να είχε φύγει χθες! – ΚΛΕΙΤΟΡΙΑ NEWS\nΤην άποψή του με ανάρτηση στα μέσα κοινωνικής δικτύωσης, για δυο θέματα, που έχουν απασχολήσει και συνεχίζουν να απασχολούν όχι μόνο την κοινωνία των Καλαβρύτων αλλά και τους κατοίκους ολόκληρου του Δήμου, εξέφρασε ως όφειλε, καθαρά, χωρίς περιστροφές και πολιτικαντισμούς, όπως χαρακτηριστικά αναφέρει, ο συμπατριώτης μας, πρώην βουλευτής, πρώην Νομάρχης Αχαΐας και νυν περιφερειακός σύμβουλος, κ. Δημήτρης Κατσικόπουλος.\nΠρόκειται για το θέμα της Γαλακτοκομικής Σχολής, που ως γνωστό το διεκδικεί δικαιωματικά και με ιδιαίτερες αξιώσεις, στα πλαίσια της ισόρροπης ανάπτυξης του Δήμου Καλαβρύτων, η Κλειτορία, καθώς επίσης και για το περίπτερο έμπροσθεν του Δημοτικού Μουσείου Καλαβρυτινού Ολοκαυτώματος που… “έπρεπε να είχε φύγει χθες” όπως χαρακτηριστικά ανέφερε.\nΔιαβάστε την ανάρτηση του κ. Κατσικόπουλου από τα μέσα κοινωνικής δικτύωσης:\nΠαρακολουθω τα θεματα του Δημου Καλαβρυτων και θελω να αναφερθω σε δυο απ αυτα. Δυο θεματα που τις τελευταιες ημερες εχουν πυροδοτησει την τοπικη πολιτικη κατασταση και εχουν διχασει την κοινωνια.\nΑ) Γαλακτοκομικη σχολη. Κανενας λογος δεν συντρεχει για διχασμο των περιοχων Καλαβρυτων και Κλειτοριας. Το θεμα ειναι το που θα εγκατασταθει και λειτουργησει η σχολη.\nΑποψη μου ειναι οτι εφ οσον εγκριθει και χρηματοδοτηθει η σχολη, παει Κλειτορια. Ετσι απλα και στα πλαισια της ισορροπης αναπτυξης του Δημου, αλλα και διοτι στην Κλειτορια πληρουνται ολες οι προυποθεσεις λειτουργιας αυτης της σχολης. Δεν ειναι στις προθεσεις μου να υποδειξω στον Δημαρχο τι πρεπει να κανει, ουτε βεβαιως στο Δημοτικο Συμβουλιο. Εκφραζω την αποψη μου ως οφειλω, χωρις περιστροφες και πολιτικαντισμους. Καθαρα λοιπον, Γαλακτοκομικη Σχολη στην Κλειτορια.\nΒ) Περιπτερο εμπροσθεν Δημοτικου Μουσειου Καλαβρυτινου Ολοκαυτωματος.\nΕπρεπε να ειχε φυγει χθες. Να μην καταστραφει βεβαιως οπως τα αλλα περιπτερα που υπηρχαν στην πολη, αλλα να αναπαλαιωθει και να τοποθετηθει σε καποιο σημειο των Καλαβρυτων για να θυμιζει μια αλλη εποχη!! Καλημερα, καλη Σαρακοστη και την αγαπη μου!!\n7 Ιουλίου 2021 Δεν επιτρέπεται σχολιασμός στο Απόηχοι από το εντυπωσιακό, όντως, Συνέδριο 3-4 Ιουλίου «Όλα ξεκίνησαν από τα Καλάβρυτα…» Του Νίκου Σακελλαρόπουλου\nΑπόηχοι από το εντυπωσιακό, όντως, Συνέδριο 3-4 Ιουλίου «Όλα ξεκίνησαν από τα Καλάβρυτα…» Του Νίκου Σακελλαρόπουλου,...


Άρης – ΑΕΛ 2-3 – ΙΚΑΡΙΩΤΙΚΑ ΝΕΑ\n28 Σεπ 2019 19:20\nΟ Άρης προηγήθηκε 2-0 με δύο γρήγορα γκολ του Βέλεθ Φραν στο 10′ και του Γκάμα Μπρούνο στο 12′. Αυτό όμως που συνέβη στη συνέχεια μοιάζει απίστευτο, η ΑΕΛ έκανε το 2-1 στο 20′ με τον Νούνιτς που όντας στα κέφια του ισοφάρισε στο 33′. Τα 4 γκολ μπήκαν σε ένα ημίχρονο.\nΟ Ουάρντα πανηγυρίζει την ανατροπή στο 74′\nΟ Άρης από τι στιγμή που έβαλε το δεύτερο γκολ άρχιζε να χάνει έδαφος στο γήπεδο, ενώ η ΑΕΛ συνεχώς ανέβαινε. Στο 74′ η ΑΕΛ έκανε το 2-3 και έδωσε μια πολύτιμη νίκη στους Λαρισαίους με μια ανέλπιστη ανατροπή μέσα στο Χαριλάου.\nΤουρκία: Δεκάδες διαδηλωτές στους δρόμους της Κωνσταντινούπολης\nΣυρία: Αξιώνει την απόσυρση των δυνάμεων ΗΠΑ και Τουρκίας από τα εδάφη της


Καιρός: βροχές και ισχυρές καταιγίδες την Παρασκευή | Καιρός | ANT1 News\n03:14 | Κυριακή 31 Μαΐου 2020\n08 Νοεμβρίου 2019 06:06\nΚαιρός: βροχές και ισχυρές καταιγίδες την Παρασκευή\nΠού και πότε θα είναι πιο έντονα τα φαινόμενα. Πόσο ισχυροί θα πνέουν οι άνεμοι. Πόσο και που θα πέσει η θερμοκρασία. Τι καιρό θα κάνει το Σαββατοκύριακο. Αναλυτική πρόγνωση ανά περιοχή.\nΤην Παρασκευή αναμένονται νεφώσεις, με βροχές και σποραδικές καταιγίδες, οι οποίες στα δυτικά, στην ανατολική Πελοπόννησο και βαθμιαία στην ανατολική Στερεά (συμπεριλαμβανομένης πιθανώς και της Αττικής), στην Εύβοια, στην κεντρική και στην ανατολική Μακεδονία, στην Θράκη, στα νησιά του βορείου Αιγαίου και πιθανώς πρόσκαιρα στην Θεσσαλία, στις Κυκλάδες και στην δυτική Κρήτη, θα είναι κατά τόπους ισχυρές. Βαθμιαία εξασθένηση των φαινομένων προβλέπεται από το απόγευμα. Οι άνεμοι θα πνέουν νότιοι-νοτιοανατολικοί, εντάσεως 4 με 6 μποφόρ, στα πελάγη πρόσκαιρα τοπικά 7 μποφόρ. Από το απόγευμα, στα δυτικά θα στραφούν σε δυτικούς και θα εξασθενήσουν. Η θερμοκρασία σε πτώση, στο Ιόνιο και στα ηπειρωτικά.\nΓια την Αττική προβλέπονται νεφώσεις, με τοπικές βροχές και σποραδικές καταιγίδες. Τα φαινόμενα πιθανώς θα είναι κατά τόπους ισχυρά, με εξασθένηση από το απόγευμα. Θα πνέουν νότιοι άνεμοι, 4 με 6 μποφόρ, που βαθμιαία από το απόγευμα θα στραφούν σε δυτικούς και θα εξασθενήσουν. Ο υδράργυρος θα δείξει από 14 έως 24 βαθμούς Κελσίου.\nΣτην Θεσσαλονίκη αναμένονται νεφώσεις, με τοπικές βροχές και σποραδικές καταιγίδες. Τα φαινόμενα θα είναι κατά τόπους ισχυρά, με εξασθένηση από το απόγευμα. Θα πνέουν νότιοι-νοτιοανατολικοί άνεμοι, με ένταση 4 με 5 μποφόρ, όμως από το απόγευμα θα γίνουν μεταβλητών διευθύνσεων, 3 με 4 μποφόρ. Ο υδράργυρος θα κινηθεί μεταξύ 13 και 20 βαθμών Κελσίου.\nΣτην Μακεδονία και στην Θράκη αναμένονται νεφώσεις, με βροχές και σποραδικές καταιγίδες. Τα φαινόμενα θα είναι κατά τόπους ισχυρά στην κεντρική και στην ανατολική Μακεδονία και στην Θράκη. Βαθμιαία εξασθένηση των φαινομένων προβλέπεται από το απόγευμα και από τα δυτικά. Θα πνέουν άνεμοι από νότιες διευθύνσεις, 4 με 5 μποφόρ, στα ανατολικά τοπικά 6 μποφόρ, ενώ από το βράδυ θα εξασθενήσουν. Ο υδράργυρος θα δείξει από 9 έως 20 βαθμούς Κελσίου (σημ: στην δυτική Μακεδονία, η μέγιστη τιμή της θα είναι 3-4 βαθμούς χαμηλότερη).\nΣτην Θεσσαλία, στην ανατολική Στερεά, στην Εύβοια και στην ανατολική Πελοπόννησο αναμένονται νεφώσεις, με τοπικές βροχές και σποραδικές καταιγίδες. Τα φαινόμενα θα είναι κατά τόπους ισχυρά, αρχικά στην ανατολική Πελοπόννησο και βαθμιαία στην ανατολική Στερεά, στην Εύβοια και πιθανώς πρόσκαιρα στην Θεσσαλία. Βαθμιαία εξασθένηση των φαινομένων προβλέπεται από το απόγευμα. Θα πνέουν άνεμοι από νότιες διευθύνσεις, 4 με 6 μποφόρ, πρόσκαιρα τις πρωινές ώρες στα ανατολικά έως 7 μποφόρ, που από το απόγευμα θα στραφούν σε δυτικούς και θα εξασθενήσουν. Ο υδράργυρος θα κινηθεί μεταξύ 11 και 25 βαθμών Κελσίου.\nΣτην ανατολική Μακεδονία, στην Θράκη και στα νησιά του ανατολικού Αιγαίου αναμένονται νεφώσεις, με τοπικές βροχές και πιθανώς μεμονωμένες καταιγίδες, όμως θα υπάρξει γρήγορα βελτίωση. Για τα δυτικά προβλέπονται νεφώσεις, με τοπικές βροχές και σποραδικές καταιγίδες, που από το απόγευμα πιθανώς να είναι κατά τόπους ισχυρές. Στις υπόλοιπες περιοχές θα αναπτυχθούν αραιές νεφώσεις, που βαθμιαία θα πυκνώσουν και από το βράδυ θα σημειωθούν τοπικές βροχές στα ηπειρωτικά. Τοπικά περιορισμένη θα είναι η ορατότητα - πιθανώς να εμφανιστεί και ομίχλη – τις πρωινές ώρες, κυρίως στα ηπειρωτικά. Οι άνεμοι θα πνέουν από νότιες διευθύνσεις, με ένταση 4-5 μποφόρ, στο Ιόνιο 6 και βαθμιαία τοπικά 7 μποφόρ. Από το βράδυ και από τα δυτικά, οι άνεμοι θα στραφούν σε νοτιοδυτικούς, με την ίδια ένταση. Η θερμοκρασία δεν θα σημειώσει αξιόλογη μεταβολή.\nΝεφώσεις με τοπικές βροχές και σποραδικές καταιγίδες θα εκδηλωθούν την Κυριακή, αρχικά στα δυτικά και βαθμιαία στις υπόλοιπες περιοχές. Τα φαινόμενα, τα οποία πιθανώς να είναι τοπικά ισχυρά στα δυτικά, στα βόρεια, στα νησιά του ανατολικού Αιγαίου και στα Δωδεκάνησα, από το βράδυ θα περιοριστούν στην ανατολική νησιωτική χώρα και στην Θράκη. Οι άνεμοι θα πνέουν δυτικοί-νοτιοδυτικοί στα δυτικά, με ένταση 4 με 6 μποφόρ, στο Ιόνιο τοπικά 7 μποφόρ. Στα ανατολικά θα πνέουν νότιοι, με ένταση 5 με 7 μποφόρ. Σταδιακή εξασθένηση των ανέμων προβλέπεται από το μεσημέρι και από τα δυτικά. Η θερμοκρασία θα σημειώσει μικρή πτώση στα δυτικά.\nΔελτίο καιρού στις 13;45 - 29/5/2020\nΔελτίο καιρού στις 20:45 – 28/05/2020


ΓΝΩΣΤΟΣ ΗΘΟΠΟΙΟΣ ΕΓΙΝΕ ΠΑΤΕΡΑΣ ΚΑΙ ΤΟ ΑΝΑΚΟΙΝΩΣΕ ΚΑΤΑ ΤΗ ΔΙΑΡΚΕΙΑ ΤΗΣ ΠΑΡΑΣΤΑΣΗΣ\nΑρχική σελίδα Celebrities Γνωστός ηθοποιός έγινε πατέρας και το ανακοίνωσε κατά τη διάρκεια της παράστασης\nΓνωστός ηθοποιός έγινε πατέρας και το ανακοίνωσε κατά τη διάρκεια της παράστασης\nΔιανύει την καλύτερη περίοδο της ζωής του, αφού έγινε πατέρας για πρώτη φορά.\nΟ ηθοποιός δεν έκρυψε την χαρά του και όταν ήταν πάνω στο θεατρικό σανίδι ανακοίνωσε ότι η αρραβωνιαστικιά του γέννησε.\nΟ λόγος για τον Russel Brand, ο οποίος κατά τη διάρκεια της παράστασης που έδινε στο Nottingham Playhouse το βράδυ της Κυριακής, κοιτούσε συνεχώς το ρολόι του και έδειχνε ανυπόμονος. Όπως εξήγησε αργότερα, βιαζόταν γιατί ήθελε να τελειώνει με την παράσταση για να βρεθεί κοντά στην αγαπημένη του Laura Gallacher.\nΩστόσο, ο ηθοποιός δεν αποκάλυψε το φύλο του μωρού.\nΓνωστός ηθοποιός ανακοίνωσε ότι έγινε μπαμπάς και αποκάλυψε το όνομα του νεογέννητου\nΓνωστός ηθοποιός ανακοίνωσε ότι έγινε μπαμπάς και αποκάλυψε το όνομα του νεογέννητου Ο γνωστός ηθοποιός εδώ και μερικές...\nΝα τους ζήσει! Πατέρας έγινε γνωστός Έλληνας ηθοποιός!\nΝα τους ζήσει! Πατέρας έγινε γνωστός Έλληνας ηθοποιός! Ο γνωστός ηθοποιός «πλέει» σε «πελάγη» ευτυχίας.\tΟ Πάνος Μακρής...\nΓνωστός ηθοποιός έγινε ξανά πατέρας και το ανακοίνωσε στο facebook! (φωτό)\nΈγινε μπαμπάς για τρίτη φορά και ανακοίνωσε το χαρμόσυνο γεγονός στη σελίδα του στο facebook. Ο Βιν Ντίζελ έγινε πατέρας για...\nΑργύρης Αγγέλου: Το ατύχημα κατά τη διάρκεια της παράστασης και η φωτογραφία από το ιατρικό κέντρο\nΈνα ατύχημα κατά τη διάρκεια της παράστασης οδήγησε τον Αργύρη Αγγέλου στο ιατρικό κέντρο Λευκάδας!Όπως ο ίδιος ο ηθοποιός μας...


Το Βερολίνο διαψεύδει τα περί αποχώρησης της Ελλάδας από το ευρώ\nΠρώτη καταχώρηση: Παρασκευή, 6 Μαΐου 2011, 19:48\nΤο γερμανικό περιοδικό Der Spiegel, το οποίο μεταφέροντας ανώνυμες πηγές από τη γερμανική κυβέρνηση, υποστηρίζει ότι οι υπουργοί Οικονομικών της Ευρωζώνης και στελέχη της Ευρωπαϊκής Επιτροπής θα πραγματοποιήσουν μυστική συνάντηση στο Λουξεμβούργο σήμερα το βράδυ για να συζητηθεί η έξοδος της Ελλάδας από τη ζώνη του ευρώ.Την ίδια στιγμή ωστόσο, εκπρόσωπος του Juncker, σύμφωνα με το Bloomberg, διαψεύδει το δημοσίευμα.\nΤο δημοσίευμα είναι ιδιαιτέρως αρνητικό τονίζει ότι, σύμφωνα με πηγές από τη γερμανική κυβέρνηση, ο Έλληνας πρωθυπουργός, Γιώργος Παπανδρέου, έχει πλέον καταλάβει ότι δεν έχει άλλη επιλογή: σκέφτεται να εγκαταλείψει το ευρώ και να επιστρέψει τη δραχμή.\nΑπό την πλευρά της, η κυβέρνηση, με κατηγορηματικό τρόπο διαψεύδει το δημοσίευμα.\nΣύμφωνα με κυβερνητικές πηγές, το δημοσίευμα περί εξόδου της χώρας από το ευρώ πέραν του ότι είναι αναληθές, γράφεται με ελαφρότητα, παρά το γεγονός ότι έχει κατηγορηματικά διαψευστεί από την ελληνική κυβέρνηση και από άλλες χώρες-μέλη της ευρωζώνης.\nΤέτοια δημοσιεύματα, σύμφωνα με τις ίδιες κυβερνητικές πηγές, υπονομεύουν την προσπάθεια της Ελλάδας και ολόκληρης της ευρωζώνης και εξυπηρετούν κερδοσκοπικά παιχνίδια.\nΔιαψεύδει η γερμανική κυβέρνηση\nΑπό την πλευρά της, η γερμανική οικονομική εφημερίδα Handelsblatt στην ιστοσελίδα της επικαλείται κυβερνητικούς κύκλους στο Βερολίνο που το διαψεύδουν και μιλούν για «λάθος είδηση».\n«Η είδηση έπεσε σαν βόμβα, αλλά η αντίδραση υπήρξε άμεση», γράφει η Handelsblatt.\nΟι υπουργοί της ευρωζώνης και εκπρόσωποι της Κομισιόν συναντώνται εκτάκτως απόψε το βράδυ σε μυστική σύσκεψη για το θέμα αυτό.\nΤο Spiegel online αναφέρει χαρακτηριστικά ότι, σύμφωνα με πληροφορίες του, «η ελληνική κυβέρνηση σκέφτεται να εγκαταλείψει το ευρώ και να επιστρέψει στο εθνικό νόμισμα, τη δραχμή. Η Κομισιόν σήμανε συναγερμό και συγκάλεσε για απόψε έκτακτη σύσκεψη στο Λουξεμβούργο. Θέμα της σύσκεψης είναι η ενδεχόμενη έξοδος της Ελλάδας από το ευρώ και η αναδιάρθρωση του χρέους της».\nΣτη συνέχεια τονίζεται ότι «λόγω της τεταμένης κατάστασης έχει επιβληθεί άκρα μυστικότητα για τη συνάντηση στο Λουξεμβούργο. Συμμετέχουν μόνον οι υπουργοί Οικονομικών συνοδευόμενοι από έναν μόνον συνεργάτη τους. Εκ μέρους της Γερμανίας συμμετέχουν ο υπουργός Οικονομικών Βόλφγκανγκ Σόιμπλε και ο υφυπουργός Jurg Asmussen».\nΣύμφωνα με το περιοδικό, «ο κ. Σόιμπλε θέλει πάση θυσία να αποτρέψει τους Έλληνες από την έξοδο από το ευρώ. Στις αποσκευές του για το Λουξεμβούργο έχει έκθεση του υπουργείου του, η οποία προειδοποιεί για τις συνέπειες. "Θα υπάρξει μια δραστική υποτίμηση του νέου νομίσματος της χώρας έναντι του ευρώ"», επισημαίνεται στην έκθεση. Εκτιμάται ότι η απώλεια της ισοτιμίας θα είναι στο 50%. Αυτό θα οδηγούσε σε δραστική αύξηση του χρέους της χώρας. Οι άνθρωποι του Σόιμπλε υπολογίζουν ότι στην περίπτωση αυτή το χρέος της Ελλάδας θα φτάσει στο 200% του ΑΕΠ.\n«Η αναδιάρθρωση του χρέους θα ήταν αναπότρεπτη. Με απλά λόγια η Ελλάδα θα κήρυττε πτώχευση», γράφει το Spiegel.\nΤελευταία ενημέρωση: Παρασκευή, 6 Μαΐου 2011, 20:59


Τι είναι φυσιολογικό; - Aspa Online\n“Παίζω τα ντραμς έτσι, εδώ και 50 χρόνια, πιστεύοντας ότι είναι φυσιολογικό.”\n– Kwon Soon Keun\nΈνα βίντεο που δεν είναι καινούργιο κι όμως μόλις το ανακάλυψα. Πρόκειται για τον 72χρονο Κορεάτη ντράμερ Kwon Soon Keun που σε όλη του την καριέρα κλέβει την παράσταση. Παίζει ντραμς με έναν τρόπο που θα μπορούσε να χαρακτηριστεί ως υπερβολικός, εξεζητημένος ή μη-φυσιολογικός. Θα μπορούσε όμως να χαρακατηριστεί και ως ο ορισμός της λέξης πάθος.\nΤο βίντεο όμως που μου άρεσε ακόμα πιο πολύ, είναι αυτό που τράβηξε ο εγγονός του, σε μία οικογενειακή τους συγκέντρωση. Εκεί, μακριά από τη σκηνή δίνει ένα συναρπαστικό show μόνο για την οικογένειά του. Και μπορεί να διακρίνει κανείς ξεκάθαρα πόσο διασκεδάζει με αυτό που κάνει, τη θετική του αύρα, και το πάθος του.\nΑγαπημένο μου σημείο; Το 2:45 που ρίχνει κάτω τα κύμβαλα και εμφανίζεται η γυναίκα του για να τον βοηθήσει (κι εκείνος την… τρομάζει), καθώς και το 3:35 που μιλάνε και οι δύο μπροστά στην κάμερα. Εκείνη μαζεμένη, γλυκιά, λιγομίλητη. Εκείνος εξωστρεφής, δυναμικός, ασυγκράτητος. Θα τολμούσε κανείς να πει ότι είναι αταίριαστο ζευγάρι και ότι είναι αφύσικο να είναι μαζί. Κι όμως… Φυσιολογικό!\nΤο φιλμ A drummers passion (το πάθος ενός ντράμερ) είναι ένα ντοκυμαντέρ για τη ζωή του που έχει διακριθεί σε διάφορα Φεστιβάλ Κινηματογράφου. Αλήθεια, τι θα γινόταν αν όλοι είχαμε τέτοιο ίδιο πάθος για τη δουλειά μας όπως ο Kwon Soon Keun για τη δική του;\nΤι θα γινόταν αν όλοι είχαμε τέτοιο πάθος για τη ζωή μας;\n“Εκείνοι που χόρευαν χαρακτηρίζονταν τρελοί από εκείνους που δεν μπορούσαν να ακούσουν τη μουσική.”\nΝέα ξεκινήματα Πού βρίσκεται το πλουσιότερο μέρος στον κόσμο; Ένας τρίχρονος δίνει μαθήματα αποφασιστικότητας. Ayaaa!\n24/09/2012 at 18:07\nΚαλός ο παππούς, αλλά εγώ είμαι καλύτερος δήλωσε ο μικρός μου ντράμερ, που προφανώς είναι και μετριόφρων;)\n25/09/2012 at 00:10\nΑυτό είναι παιδί! Να μου τον φιλήσεις και ελπίζω να μου δοθεί ευκαιρία να τον ακούσω να παίζει σύντομα!\nΜπορώ να έχω κι εγώ έναν τέτοιο παπού παρακαλώ;\n25/09/2012 at 00:09\nΤι εννοείς; Ότι δεν έχεις; Και τότε από πού πήρες το ταλέντο σου στη μουσική;


Aristera sti Mitilini (v.1): ΑΠΟΛΥΣΕΩΝ ΣΥΝΕΧΕΙΑ...\nΟ εργασιακός εφιάλτης είναι εδώ!\nΤο υποκατάστημα της πολυεθνικής μεταφορικής εταιρείας MAERSK στην Καλλιθέα απέλυσε λογίστρια επειδή έχει καρκίνο!\nΞετσίπωτα, με ανυπόστατα επιχειρήματα, η διεύθυνση πέταξε στο δρόμο την 45χρονη εργαζόμενη μητέρα δύο παιδιών μετά από τέσσερα χρόνια δουλειάς!\nΗ διεύθυνση της πολυεθνικής, προφανώς ανησυχώντας μήπως και στο μέλλον η ασθένεια καταβάλει την εργαζόμενη και μειωθεί η απόδοσή της, που σημαίνει "χάσιμο χρόνου" και κερδών για την εργοδοσία, την πέταξε στο δρόμο, παρά το γεγονός ότι η ίδια ήταν άψογη στα καθήκοντά της, ενώ οι ανάγκες της έχουν αυξηθεί κατακόρυφα λόγω του οικονομικού κόστους των θεραπευτικών αγωγών που ακολουθεί.\nΗ πολυεθνική MAERSK ήταν μία από αυτές που είχαν καταθέσει προσφορά για την παραχώρηση του Σταθμού Εμπορευματοκιβωτίων του Οργανισμού Λιμένα Πειραιά.\nΗ απόλυση αυτή προμηνύει τα όσα θα κληθούν να αντιμετωπίσουν πολύ σύντομα οι εργαζόμενοι τόσο στον ΟΛΠ και τον ΟΛΘ ΑΕ με την εισβολή των πολυεθνικών στο λιμάνι, αλλά και συνολικά η εργατική τάξη της χώρας.\nΆλλωστε, η πολυεθνική δεν κρύβει λόγια. Μετά την καρκινοπαθή λογίστρια, έχει διαμηνύσει στους 100 και πλέον εργαζόμενους που δουλεύουν στο κατάστημά της στην Ελλάδα ότι θα απολύσει το 10% του προσωπικού και ότι συνολικά προσανατολίζεται να μην αφήσει εργαζόμενο στα γραφεία της που να είναι πάνω από 40 ετών!\nΗ απόλυση έγινε στις 2 Αυγούστου. Στις 5 του Σεπτέμβρη, η εργαζόμενη μαζί με συνδικαλιστές της αγωνιστικής παράταξης της ΔΑΣ μέλη της διοίκησης του ΠΑΣΕΝΤ (Πανελλήνιος Σύνδεσμος Εργαζομένων στη Ναυτιλία και τον Τουρισμό) απευθύνθηκαν στην Επιθεώρηση Εργασίας της Καλλιθέας, απαιτώντας να χαρακτηριστεί η απόλυση "άκυρη, καταχρηστική και εκδικητική".\nΩστόσο, η Επιθεώρηση "νίπτοντας τας χείρας της" έστειλε τη ..."διαφορά" στα δικαστήρια...\nΣυνένοχη της εργοδοσίας είναι η πλειοψηφία ΑΠ, ΠΑΣΚΕ, ΔΑΚΕ της διοίκησης του ΠΑΣΕΝΤ, με πρόεδρο τον Θ. Βασιλόπουλο στέλεχος του ΣΥΝ.\nΕνώ γνωρίζουν το γεγονός, δεν έχουν κάνει ούτε τα στοιχειώδη, ακόμα και μία ελάχιστη διαμαρτυρία, αποδεικνύοντας στον κάθε εργαζόμενο του κλάδου πόσο επικίνδυνη είναι αυτή η πλειοψηφία για τα συμφέροντά του.\nΑναδεικνύοντας επιτακτικά την ανάγκη οι εργαζόμενοι στη ναυτιλία και τον τουρισμό, να καθορίσουν αλλιώς τη στάση τους, να διώξουν από το σβέρκο τους τις πλειοψηφίες της συναίνεσης και να συσπειρωθούν με τις ταξικές δυνάμεις της ΔΑΣ και του ΠΑΜΕ.\n"Ρ" - 12/09/2008\nΕτικέτες ΕΡΓΑΣΙΑ, MAERSK


Κοπανάκι Μεσσηνίας - ellinismos.gr | Κόμβος Διασύνδεσης του Ελληνισμού\nTo Κοπανάκι είναι ένα γραφικό χωριό χτισμένο στην πεδιάδα του Μελιγαλά, σε υψόμετρο 181 μέτρων. Απέχει 18 χιλιόμετρα από την Κυπαρισσία και θεωρείται γεωγραφικός και οικονομικός κόμβος της Τριφυλίας. Οι 900 περίπου κάτοικοί του ασχολούνται με τη γεωργία και ιδιαίτερα με τις ελαιοκαλλιέργειες.\nΔιάφορα αρχαιολογικά ευρήματα πιστοποιούν την ύπαρξη ανθρώπινης παρουσίας στην περιοχή από την Πρωτοελλαδική περίοδο. Ωστόσο, οι πρώτοι κάτοικοι εγκαταστάθηκαν στο Κοπανάκι στα μέσα περίπου του 19ου αιώνα και προέρχονταν από γειτονικά χωριά.\nΣτη διάρκεια του Β΄ Παγκοσμίου Πολέμου βρέθηκε αρχικά υπό ιταλική και στη συνέχεια υπό γερμανική κατοχή και ήταν το πρώτο χωριό που οργάνωσε αντιστασιακές ομάδες ενάντια στον κατακτητή. Στο σταφιδόσπιτο που βρίσκεται στο Κοπανάκι ιδρύθηκε στις αρχές Ιουλίου του 1941 η Νέα Φιλική Εταιρεία Τριφυλίας, η οποία λίγους μήνες αργότερα συντάχθηκε με το ΕΑΜ.\nΣτην κεντρική πλατεία του χωριού βρίσκεται η εκκλησία του Αγίου Γεωργίου, μνημείο πεσόντων και πολλά από τα καταστήματα και τους χώρους εστίασης του χωριού. Στο Κοπανάκι υπάρχει ακόμα ο παλαιός σιδηροδρομικός σταθμός, εξαίρετο δείγμα βιομηχανικής αρχιτεκτονικής που αποτελεί κόσμημα της περιοχής, αν και δεν λειτουργεί πια. Το χωριό φημίζεται για τις πηγές του με το εξαιρετικό πόσιμο νερό.\nΣτο Κοπανάκι γίνεται κάθε Κυριακή παζάρι που συγκεντρώνει πλήθος επισκεπτών από την ευρύτερη περιοχή. Διεξάγεται από τις αρχές του 20ού αιώνα και έχει πάγκους με όλων των ειδών τα προϊόντα, ενώ λίγο πιο πέρα σε γίνεται η ζωοπανήγυρη όπου πωλούνται οικόσιτα ζώα. Θεσμός μαζί με το παζάρι έχει γίνει και το ψήσιμο της γουρνοπούλας που πωλείται με το κιλό και τιμάται ιδιαίτερα από τους πιο μακρινούς επισκέπτες. Το παζάρι του Κοπανακίου αποτέλεσε, μάλιστα, την αφετηρία για να διαδοθεί το ψήσιμο και η πώληση της γουρνοπούλας σε όλη τη Μεσσηνία.


Αλ. Τσίπρας: Ανίκανη και εγκληματικά ιδεοληπτική η κυβέρνηση για να διαχειριστεί την πανδημία - Humans of Κalamata | Ειδήσεις, Άνθρωποι, Δράσεις\nΑλέξης Τσίπρας - ΣΥΡΙΖΑ - Ελλάδα\nin ΕΛΛΑΔΑ, ΕΠΙΚΑΙΡΟΤΗΤΑ - ΕΙΔΗΣΕΙΣ, ΠΟΛΙΤΙΚΗ\n“H κυβέρνηση είναι ήδη υπόλογη στη συνείδηση των πολιτών και ο κ. Μητσοτάκης φέρει ακέραια την ευθύνη για όσα τραγικά συμβαίνουν τούτη την ώρα”, υποστηρίζει σε ανάρτησή του στον προσωπικό του λογαριασμό το facebook ο πρόεδρος του ΣΥΡΙΖΑ-Προοδευτική Συμμαχία, Αλέξης Τσίπρας.\nΣτην ανάρτησή του αναφέρει: “Πριν λίγες εβδομάδες μας καθησύχαζαν ότι υπάρχει μεγάλη επάρκεια σε κλίνες και ότι το ΕΣΥ ενισχύθηκε καθοριστικά. Και μέσα σε λίγες μέρες το ΕΣΥ καταρρέει. Πότε έλεγαν αλήθεια και πότε ψέματα;”. Ακολούθως παραθέτει διάγραμμα “σύμφωνα με τα επίσημα στοιχεία του ΟΟΣΑ, που είδαν πρόσφατα το φως της δημοσιότητας, που δείχνει ότι η χώρα μας είναι δεύτερη από το τέλος σε ολόκληρη την Ευρωπαϊκή Ένωση σε επιπρόσθετες δαπάνες υγείας κατά την περίοδο της πανδημίας”.\nΑκόμα όμως και στον προϋπολογισμό που κατέθεσε σήμερα η κυβέρνηση του κ. Μητσοτάκη, μέσα στο σημερινό δραματικό αδιέξοδο του δημόσιου συστήματος Υγείας, προσθέτει ο κ. Τσίπρας, δεν προβλέπει ούτε ένα ευρώ δαπάνης για περαιτέρω εξοπλισμό και υποδομές του ΕΣΥ. Συνεχίζοντας αναφέρει: “Αποδεικνύεται λοιπόν με τον πλέον αδιαμφισβήτητο τρόπο, ότι ο Κυριάκος Μητσοτάκης και η Νέα Δημοκρατία, δεν είναι απλά εγκληματικά ανίκανοι να διαχειριστούν την πανδημία του κορονοϊού, είναι κάτι χειρότερο: εγκληματικά ιδεοληπτικοί. Τόσους μήνες δεν ενίσχυσαν το δημόσιο σύστημα Υγείας από άποψη. Ήταν συνειδητή τους επιλογή. Γιατί να το ενισχύσουν άλλωστε με υποδομές και ανθρώπινο δυναμικό, αφού ο σχεδιασμός τους για αύριο είναι να το ιδιωτικοποιήσουν;\nΟι γιατροί, οι νοσηλευτές και οι εργαζόμενοι στα δημόσια νοσοκομεία, δίνουν άνιση μάχη, πολύ πέρα από τα ανθρώπινα όρια για να σώσουν ανθρώπινες ζωές, έχοντας απέναντί τους όχι μόνο την πανδημία αλλά και τις παρωχημένες πολιτικές της κυβέρνησης που θεωρεί την Υγεία εμπόρευμα, αντικείμενο κερδοσκοπίας και όχι δικαίωμα για τον κάθε πολίτη ανεξαρτήτως οικονομικής δυνατότητας. Εκεί οφείλεται η εγκληματική της αδράνεια. Αυτό εξηγεί άλλωστε και την ολιγωρία της τόσο καιρό να επιτάξει τα ιδιωτικά νοσηλευτήρια στη Θεσσαλονίκη. Καθώς και την επιλογή, ακόμη και την καθυστερημένη επίταξη να την δρομολογήσει σε δυο μικρές κλινικές και όχι στο Διαβαλκανικό ή σε άλλες μεγάλες κλινικές. Γιατί εκεί τα συμφέροντα είναι πιο ισχυρά”. Στην ανάρτησή του παραθέτει και το σχετικό σχεδιάγραμμα σύμφωνα με τα επίσημα στοιχεία του ΟΟΣΑ.\nTags: HUmansΑλέξης ΤσίπραςΕιδήσειςΕλλάδαΕΣΥΣΥΡΙΖΑ\nΣε Ιστορικό υψηλό ο πληθωρισμός στην Ελλάδα


XIROMERO VOICE 88.3: Όλοι μαζί οι Βονιτσάνοι βοηθούν για να σώσουν την Παναγίτσα\nΌλοι μαζί οι Βονιτσάνοι βοηθούν για να σώσουν την Παναγίτσα\nΌλοι μαζί οι Βονιτσάνοι βοηθούν για να σώσουν την Παναγίτσα και μπράβο τους. Οι εργασίες αποκατάστασης και αναστήλωσης ξεκίνησαν.\nΣε συνέχεια σχετικών ανακοινώσεων για την ανάγκη οικονομικής ενίσχυσης Ναό της Κοιμήσεως της Θεοτόκου Βόνιτσας για να εξασφαλισθεί η στατικότητα του Ι. Ναού, αλλά και να αποκατασταθούν οι φθορές που έχουν προκληθεί από τους σεισμούς, από το πέρασμα του χρόνου, μετά τον Διονύση Νιάφα και των Ιερέων και του εκκλησιαστικού συμβουλίου της Βόνιτσας, έρχεται και ο αγαπητός φίλος Μιχάλης Κουτουρίνης και δημοσίευσε φωτογραφίες με το ξεκίνημα των εργασιών της Παναγούλας. ...\nΕυαισθητοποιήθηκαν και ζήτησαν αρ. λογαριασμού πολλοί συνδημότες έτσι ώστε να συμβάλλουν και αυτοί από εκεί που είναι (κατά τη δυνατότητά τους ο καθένας), στην οικονομική ενίσχυση της προσπάθειας αυτής!\nΛίγα λόγια για την Κοίμηση της Θεοτόκου: (Παναγούλα)\nΈχει ΤΟ ίδιο Αρχιτεκτονικό σχήμα ΜΕ την ΠΑΝΑΓΙΑ του Κάστρου χτίστηκε ΚΑΙ ΤΟ 17ο Αι. Βρίσκεται πέντε χιλ. Ανατολικά Της Βόνιτσας στην πλαγιά, λίγο πιο πάνω από την Παναγία Αλιχνιώτισσα, στην πλαγιά του υψώματος Αμαδερός (υψ. 467 μ.) και είναι χτισμένη με επιμέλεια από πελεκητούς ασβεστόλιθους. Έχει κατάγραφο εσωτερικό, που ζωγραφίστηκε το 1726 από τους ζωγράφους Αλέξιο Σαμαρά από τον Αετό\nΞηρομέρου και από το Στέργιο (ή Στέφανο) Αναγνώστου από τα Άγραφα, όταν μητροπολίτης Ναυπάκτου ήταν ο Ιωαννίκιος (1723-1727). Το εικονογραφικό πρόγραμμα είναι πολύ πυκνό και οι σκηνές χωρίζονται μεταξύ τους με χοντρές γραμμές. Στο τετρατοσφαίριο της κόγχης βρίσκεται η Πλατυτέρα με το Χριστό σε μετάλλιο και δύο αγγέλους δίπλα.\nΟι ΖΩΓΡΑΦΟΙ έδειξαν προσοχή στην απόδοση του ΣΧΕΔΙΟΥ ΚΑΙ προσοχή στις λεπτομέρειες ΚΑΙ το η δουλεια πολυακουσμένα φανερώνει κάποια σχέση με τις λίγες τοιχογραφίες της εκκλησίας του κάστρου.\nΟ Ναός έχει κηρυχτεί διατηρη ΤΕΟ μνημείο ΑΠΌ ΤΟ 1922 (ΦΕΚ 28 / 26-2-1922, ΒΔ 25-2-1922).\nΒιβλιογραφία: ΠΟΛΕΙΣ ΚΑΙ ΧΩΡΙΑ ΤΟΥ ΔΗΜΟΥ ΑΚΤΙΟΥ - ΒΟΝΙΤΣΑΣ ΑΠΟ την Αρχαιότητα έως ΣΗΜΕΡΑ. Του Βαγγέλη Δ. Κουτιβή και Γεωργίου Σ. Μπαρμπαρούση.\nΑναρτήθηκε από Xiromero Voice στις 3:00 μ.μ.


Να αντικατασταθεί και εκσυγχρονισθεί το υδρευτικό δίκτυο Δημοκρατικός Συναγερμός\nΝα αντικατασταθεί και εκσυγχρονισθεί το υδρευτικό δίκτυο\nΑντιπροσωπεία του Δημοκρατικού αποτελούμενη από τον αναπληρωτή πρόεδρο Αβέρωφ Νεοφύτου, τον επίτροπο Περιβάλλοντος βουλευτή Κυριάκο Χατζηγιάννη και την ομάδα οικονομικών μελετών του κόμματος, είχε συνάντηση σήμερα με τον υπουργό Υγείας Μιχάλη Πολυνείκη. Κατά τη συνάντηση συζητήθηκε το υδατικό πρόβλημα και η αντιπροσωπεία του ΔΗΣΥ υπέβαλε συγκεκριμένη εισήγηση για τη χρηματοδότηση της αντικατάστασης και του εκσυγχρονισμού του υδρευτικού δικτύου, υιοθετώντας τη μέθοδο ΒΟΤ.\nΣχετική ανακοίνωση του Δημοκρατικού Συναγερμού μετά τη συνάντηση αναφέρει:\nΗ σημερινή κατάσταση του υδατικού, ενός μείζονος εθνικού προβλήματος, αποτελεί μια από τις μεγαλύτερες προκλήσεις της πολιτείας. Η ανάγκη για επάρκεια υδροδότησης με πόσιμο νερό είναι επιτακτική και απαιτούνται πολιτικές που να διασφαλίζουν μακροπρόθεσμα αυτό τον στόχο.\nΠιστεύουμε ότι χρειάζεται να εξεταστεί σοβαρά η κατάσταση του υδρευτικού δικτύου, δεδομένου ότι οι απώλειες φθάνουν μερικές φορές και το 30%. Στην ετήσια έκθεση του Γενικού Ελεγκτή της Δημοκρατίας αναφέρεται ότι κατά το 2007 δεν τιμολογήθηκε νερό αξίας 3 περίπου εκατομμυρίων ευρώ.\nΗ εξέταση του θέματος σε συνάρτηση με το ενδεχόμενο χρηματοδότησης με την μέθοδο BOTθα προσφέρει σημαντικές εξοικονομήσεις για την οικονομία και θα συμβάλει παράλληλα στη βελτίωση του υδατικού ισοζυγίου. Η μέθοδος αυτή έχει για πρώτη φορά χρησιμοποιηθεί στη Γαλλία όταν έγινε ανάθεση του υδρευτικού έργου στους αδελφούς Περιέ πριν δυόμιση και πλέον αιώνες.\nΕπιπλέον, ένα τέτοιο μεγαλεπήβολο έργο δεν θα επηρεάσει το δημοσιονομικά του κράτους αν επιλεχθεί η μέθοδος BOT, ενώ παράλληλα θα βοηθήσει και στην τόνωση της κατασκευαστικής βιομηχανίας με μακροπρόθεσμα οφέλη για την οικονομία και τους πολίτες.


ΔΙΑΚΥΒΕΡΝΗΣΗ ΚΑΙ ΠΟΛΙΤΙΚΗ: Η Οδύσσεια των δυο πιστώσεων\nΣΥΛΛΟΓΟΙ ΓΟΝΕΩΝ ΝΗΠΙΑΓΩΓΕΙΩΝ ΑΓΙΟΥ ΚΗΡΥΚΟΥ:\nΣΥΝΕΧΙΖΟΥΜΕ ΤΙΣ ΚΑΤΑΛΗΨΕΙΣ ΣΤΑ ΣΧΟΛΕΙΑ!\nΕΙΝΑΙ ΖΗΤΗΜΑ ΟΛΗΣ ΤΗΣ ΚΟΙΝΩΝΙΑΣ!\nΣυμπαρασταθείτε ενεργά στις καταλήψεις των νηπιαγωγείων του Αγίου Κηρύκου!\nΆγιος Κήρυκος, Ικαρία, 28/09/2013\n1ου & 2ου ΝΗΠΙΑΓΩΓΕΙΩΝ\nΠΡΟΣ: - Δ/ΝΣΗ Π/ΘΜΙΑΣ ΕΚΠ/ΣΗΣ ΣΑΜΟΥ (κ. Ζαβουδάκη Παναγιώτη)\n- ΠΕΡΙΦ/ΚΗ Δ/ΝΣΗ Π. & Δ. ΕΚΠ/ΣΗΣ\n- ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚ/ΤΩΝ ΒΟΡΕΙΟΥ ΑΙΓΑΙΟΥ\n- ΔΗΜΟ ΙΚΑΡΙΑΣ\nΤετάρτη 11/09: Στον αγιασμό των νηπιαγωγείων παρευρίσκονται όλα τα εγγεγραμμένα νήπια και προνήπια με τους 3 εκπαιδευτικούς ανά σχολείο.\nΠέμπτη 12/09: Τα παιδιά πηγαίνουν κανονικά στο σχολείο με προοπτική να λειτουργήσει νήπιο και προνήπιο (κλασσικό-ολοήμερο).\nΜε την απόφαση 3638/12-09-13, που απευθύνεται αποκλειστικά στο 1ο & 2ο Νηπιαγωγείο και στις ενδιαφερόμενες εκπαιδευτικούς, υπογεγραμμένη από τον Δ/ντη Α/θμιας Εκπ/σης Σάμου, κ. Π.Ζαβουδάκη, πληροφορούμαστε ότι:\nΥπολογίζονται ως εγγεγραμμένα μόνο τα νήπια!\nΜετακινούνται δύο εκπαιδευτικοί από το 1ο & 2ο νηπιαγωγείο στους Φούρνους, για να ξεκινήσει η λειτουργία του εκεί σχολείου.\nΜάλιστα, όπως τονίζει και η απόφαση του Δ/ντη «… δεν δημιουργείται επιτακτική ανάγκη\nκάλυψης κενών, για το λόγο ότι οι υπόλοιπες δύο νηπιαγωγοί που υπηρετούν στο κάθε ένα από αυτά, μπορούν να λειτουργήσουν τις δύο βάρδιες (πρωινή-απογευματινή)…»\nΤην Παρασκευή 13/09 τα σχολεία λειτούργησαν ως κλασσικά. Το ίδιο απόγευμα με ομόφωνη απόφαση της Γενικής Συνέλευσης των 2 συλλόγων Γονέων & Κηδεμόνων, ξεκίνησε κατάληψη από τους γονείς στα δύο σχολεία την Δευτέρα 16/09, με αιτήματα την κάλυψη των δύο κενών και την επιστροφή των προνηπίων στην εκπαιδευτική διαδικασία.\nΑκολούθησαν αλλεπάλληλες τηλεφωνικές επαφές με τον Δ/ντη της Π/θμιας Εκπ/σης Σάμου, κ. Π.Ζαβουδάκη, την Δ/ντρια Περιφέρειας Α’ & Β’ Εκπ/σης στη Μυτιλήνη, κα. Παπαδανιήλ και με το Τμήμα Διοικητικού του Υπουργείου Παιδείας.\nΣτην διάρκεια αυτών των επαφών, ως γονείς εισπράξαμε:\nΑπειλές και εκφοβισμούς από το κ. Ζαβουδάκη, (επίκληση εισαγγελικής παρέμβασης), και αποφυγή επικοινωνίας από την κα. Παπαδανιήλ\nΑντικρουόμενες και αλληλοαναιρούμενες υποσχέσεις. Οι μεν από τη Σάμο και την Περιφέρεια να δηλώνουν προφορικά, και χωρίς να κοινοποιούν τη σχετική αλληλογραφία τους με το υπουργείο παιδείας, ότι έχουν γίνει όλες οι απαραίτητες ενέργειες και εισηγήσεις, οι δε από το υπουργείο παιδείας να ισχυρίζονται ότι μέχρι στιγμής δεν υπάρχουν πιστώσεις για να καλυφθούν τα κενά.\nΟι προφορικές αυτές υποσχέσεις δεν μας έπεισαν και γι’αυτό συνεχίσαμε την κατάληψη για δεύτερη εβδομάδα.\nΖητήσαμε την παρέμβαση του Δήμου Ικαρίας, όπου ύστερα από τηλεφωνικές επαφές του δήμαρχου κ. Χ.Σταυρινάδη με όλους τους παραπάνω, ο εμπαιγμός συνεχίστηκε με την “ υπόσχεση” και στον δήμαρχο ότι το θέμα μας είναι σε προτεραιότητα και θα λυθεί με την Β’ φάση προσλήψεων αναπληρωτών εκπαιδευτικών.\nΤην Πέμπτη 26/09 ο Δ/ντης Π/θμιας Εκπ/σης Σάμου κ. Ζαβουδάκης δεσμεύτηκε τηλεφωνικώς ότι οι δύο υπάρχουσες πιστώσεις θα χρησιμοποιηθούν για την κάλυψη των κενών θέσεων από τους δύο επόμενους στη λίστα αναπληρωτές. Σε έγγραφό του όμως, που ακολούθησε την ίδια ημέρα, παρακαλεί(!) τις Δ/ντριες των νηπιαγωγείων «… να δεχτούν για να φοιτήσουν τα νήπια και τα προνήπια εφαρμόζοντας το πρόγραμμα Διθέσιου Κλασσικού (πρωινού προγράμματος), μέχρι το διορισμό στη Β’ Σάμου με την επόμενη φάση αναπληρωτών κλάδου ΠΕ 60 των νηπιαγωγών για το Νηπιαγωγείο Φούρνων και την επιστροφή των δύο τοποθετημένων στα νηπιαγωγεία σας συναδέλφων…»\nΑκολουθεί νέα Γενική Συνέλευση, όπου αποφασίστηκε η συνέχιση της κατάληψης, καθώς ήταν διάχυτη η δυσπιστία των γονιών απέναντι στις υποσχέσεις των αρμοδίων. Η ανακοίνωση από το Υπουργείο Παιδείας των πινάκων των αναπληρωτών κλάδου ΠΕ 60 – Νηπιαγωγών, στις 28/09 για την κάλυψη λειτουργικών κενών σε σχολεία Π/θμιας Εκπ/σης, αποκάλυψε τον εμπαιγμό των “αρμοδίων” και επιβεβαίωσε την δυσπιστία των γονέων.\nΜε βάση τον πίνακα αυτόν δεν προβλέπεται καμία πρόσληψη αναπληρωτή στη Β’ Σάμου (Ικαρία – Φούρνοι).\nΠέρα από τη δεδομένη μας αγανάκτηση και την πρόθεσή μας να συνεχίσουμε να διεκδικούμε τα αυτονόητα, απαιτούμε απάντηση στα εξής:\nα) Που πήγαν οι πιστώσεις που προορίζονταν για τους δύο αναπληρωτές εκπαιδευτικούς των Φούρνων;\nβ) Είναι θέμα των Δ/ντριών των Νηπιαγωγείων να δεχθούν τα προνήπια;\nγ) Εφόσον στη Β’ φάση δεν ήρθαν αναπληρωτές, τι προβλέπεται από εδώ και στο εξής; Θα λειτουργήσει κλασσικό για νήπια-προνήπια; Κλασσικό-ολοήμερο μόνο για νήπια; Ή μήπως αποτελεί κρυφό σας πόθο η κατάργηση των ολοήμερων;\nδ) Ποιος αναλαμβάνει την ευθύνη των συνεπειών αυτών των άθλιων αποφάσεων στη επαγγελματική και οικογενειακή ζωή μας και στην παιδαγωγική εξέλιξη των παιδιών μας;\nε) Θα έρθουν τελικά αναπληρωτές ή όχι; Και αν ναι, πότε και με ποια διαδικασία;\nΕπιφυλασσόμενοι για κάθε νόμιμο δικαίωμά μας, απαιτούμε – διεκδικούμε:\nΝα κληθούν δύο εκπαιδευτικοί για κάλυψη των κενών στα Νηπιαγωγεία του Αγίου Κηρύκου, δεδομένου ότι είναι διαθέσιμες οι δύο πιστώσεις από τον προϋπολογισμό της Α’ φάσης.\nΝα καλυφθούν όλα τα κενά στα σχολεία του Νομού μας\nΚανένα παιδί έξω από τα σχολεία\nΣυνεχίζουμε τις κινητοποιήσεις μας. Ζητάμε την έμπρακτη συμπαράσταση των φορέων του νησιού μας και την φυσική τους παρουσία το πρωί στην κατάληψη των Νηπιαγωγείων.\nΕΙΝΑΙ ΖΗΤΗΜΑ ΟΛΗΣ ΤΗΣ ΚΟΙΝΩΝΙΑΣ\nΤην Δευτέρα 30/9 στις 8 το πρωί όλοι έξω από τα νηπιαγωγεία!\nΣτις 11 πμ παρέμβαση στο Δήμο Ικαρίας.\nΣΥΛΛΟΓΟΙ ΓΟΝΕΩΝ ΝΗΠΙΑΓΩΓΕΙΩΝ ΑΓΙΟΥ ΚΗΡΥΚΟΥ\nLabels: Άγιος Κήρυκος, Ικαρία, καταλήψεις σχολείων, νηπιαγωγεία, σύλλογοι γονέων και κηδεμόνων


Βεροιώτης: Από τη Μεζούρα στις «Camares»\nΑπό τη Μεζούρα στις «Camares»\nΠερπατώντας στον πεζόδρομο της οδού Κάππου, λίγο πριν συναντήσεις την Ιπποκράτους, δεν μπορείς να φανταστείς την όμορφη έκπληξη που σε περιμένει! Μαζί με το φθινόπωρο έρχεται και το Καφέ - brasserie «Camares»! Ένα διατηρητέο κτίριο του προηγούμενου αιώνα, πανδοχείο και πεταλωτήριο έως τα τέλη της δεκαετίας του '80,\nμετατρέπεται σ' έναv εξαιρετικό all day coffee and brunch χώρο, διατηρώντας ανέπαφη την αρχιτεκτονική του τότε. Με την πέτρα και το ξύλο να κυριαρχούν, οι Camares ετοιμάζονται να σας υποδεχτούν όλες τις ώρες.\nΑπό το πρωί με υψηλής ποιότητας καφέ και ποικιλία προτάσεων σε πρωινό, το μεσημέρι με ειδικά επιμελημένα πιάτα από τον σεφ Σωτήρη Μοσχοτά, το απόγευμα με όμορφα συνοδευτικά για τα ροφήματά σας και το βράδυ με ποτά και γευστικά κοκτέιλς.\nΟικοδεσπότης ιδανικός ο Χρήστος Καραγεώργος, ο οποίος με μεράκι υπόσχεται να δημιουργήσει τον χώρο που λείπει από την πόλη και... αγαπάς να επισκέπτεσαι στο εξωτερικό!\nΠολύ σύντομα οι Camares θα γίνουν ο αγαπημένος σου προορισμός!\n(η διεύθυνση και το προσωπικό της Mεζούρας ευχαριστεί όλους τους φίλους από καρδιάς και σας προσκαλεί στις Camares, an easy way out)\nΚάππου 4 Βέροια\nΤηλ. 23310 22001\nστις 9/25/2017 01:30:00 μ.μ.


«Το πρώτο πράγμα που σκεφτόμουν μόλις ξυπνούσα ήταν με ποιον θα πάω» (pics&vid), 24Sports & News\nΟ εθισμένος στον έρωτα Μάρλον Μπράντο και οι ερωτικές περιπτύξεις με άνδρες και γυναίκες\n17 ΙΟΥΛΙΟΥ 2020 - 17:49\n«Έκανε σεξ με οτιδήποτε. Οτιδήποτε!\nΘα έκανε σεξ ακόμη και με γραμματοκιβώτιο. Τον Τζέιμς Μπάλτουιν, τον Ρίτσαρντ Πράιορ, τον Μάρβιν Γκέι» δήλωνε ο μουσικός παραγωγός Κουίνσι Τζόουνς για τον Μάρλον Μπράντο σε συνέντευξή του πριν από ενάμιση χρόνο. Τη σεξουαλική επαφή του Μάρλον Μπράντο με τον Ρίτσατντ Πράιορ όμως την επιβεβαίωνε και η χήρα του Πράιορ, Τζένιφερ Λι. «Δεν ντρεπόταν για αυτό» έλεγε σε δηλώσεις της τον περασμένο Μάρτιο.\n«Ήταν τα ‘70s! Αν έκανες αρκετή κοκαΐνη, θα μπορούσες να κάνεις σεξ και με καλοριφέρ και να του στείλεις λουλούδια το επόμενο πρωί» έλεγε. Η Λι Πράιορ πρόσθεσε πως ο σύζυγός της είχε γράψει εκτενώς για τις σεξουαλικές του σχέσεις στα ημερολόγιά του, πτυχές που όπως λέει σκοπεύει να δημοσιεύσει στο μέλλον. Ο κωμικός, που πέθανε το 2005, παντρεύτηκε επτά φορές με πέντε διαφορετικές γυναίκες. Η Λι και ο Πράιορ χώρισαν μετά από ένα χρόνο γάμου το 1982, αλλά ξαναπαντρεύτηκαν το 2001 και έμειναν μαζί μέχρι το θάνατό του.\nΚύπρος: Μόνο 2 κρούσματα σήμερα - Που εντοπίστηκαν\nΔραματικό βίντεο: Γείτονας πιάνει στον αέρα νήπιο που έπεσε από τον πέμπτο όροφο\nΠώς μπορείς να κερδίσεις στη ρουλέτα σύμφωνα με τον Αϊνστάιν (vid)


Ακρίτας της Μακεδονίας: υποτέλεια κι ευτέλεια ...\nΣτην εξωτερική πολιτική δεν υπάρχουν «εξαιρέσεις» όταν δεν πρόκειται για ελιγμούς και πρόκειται για θέσεις. Αλλιώς ουδείς σε παίρνει στα σοβαρά. Και την Ελλάδα των ζεϊμπέκικων με τον Τζεμ και των κατ' εξακολούθησιν ανακολουθιών με τη FYROM, ουδείς την εκλαμβάνει ως σοβαρή.\nΒεβαίως η σοβαρότης προϋποθέτει σθένος, έχει κόστος, αλλά αποφέρει κέρδη -κέρδη ουσιώδη και ζωτικά.\nΑντιθέτως ο τζουτζεδισμός και ο κατευνασμός είναι εύκολα πράγματα -όλο χάνεις, αλλά σου μένουν κι άλλα να χάσεις [ώστε να παρηγοριέσαι (κι ενίοτε να κοκορεύεσαι) που δεν τα 'χεις χάσει όλα ακόμα].\nΟι Τούρκοι φέρ' ειπείν δεν κάνουν «εξαιρέσεις», όταν πετούν πάνω απ' το Φαρμακονήσι πετούν πάνω κι απ' το Αγαθονήσι. Αντιθέτως η κυρία Μπακογιάννη (και ο κ. Καραμανλής) κάνουν «εξαιρέσεις» και ζητούν κατά περίπτωσιν (όπως τώρα με τον ερχομό Μιλόσοσκι) να «κοιμούνται οι νόμοι» για μια-δυο μέρες. Σε αυτές όμως τις περιπτώσεις δεν κοιμούνται οι νόμοι, αλλά οι ίδιοι και θα 'χουμε (όλοι) κάποια μέρα άσχημο ξύπνημα...\nΑπό ποιον πήρε την άδεια η κυρία Μπακογιάννη να δώσει άδεια στον κ. Μιλόσοσκι, υπουργό Εξωτερικών της FYROM, να προσγειωθεί στην Κέρκυρα στις 27 Ιουνίου επιβαίνων κι ερχόμενος με αεροπλάνο που φέρει τα διακριτικά και το εθνόσημο της «Δημοκρατίας της Μακεδονίας»;\nΑσκεί «προσωπική πολιτική» η κυρία Μπακογιάννη; Μπα; Από πότε ο Υπουργός Εξωτερικών μιας χώρας μπορεί να ασκεί διαφορετική πολιτική από εκείνη που έχει διακηρύξει η κυβέρνησή του κι έχει εγκρίνει ο λαός με την ψήφο του;\nΣε άλλες εποχές (όταν ακόμα οι λέξεις δεν είχαν σταλεί εξορία χάριν της επικοινωνίας) θα μιλάγαμε για προδοσία! Ναι, για προδοσία.\nΙδού γιατί επεξηγηματικά:\nα. Λέει το Υπουργείο Εξωτερικών ότι η συνάντηση του ΟΑΣΕ (27-28 Ιουνίου, Κέρκυρα) για την οποίαν καταφθάνει ο κ. Μιλόσοσκι, «είναι πολύ σοβαρή» για να φέρει ενοχλητικά (σε ποιους;) προσκόμματα η οικοδέσποινα (!) κυρία Μπακογιάννη.\nΤο ότι η συνάντηση είναι όντως σοβαρή είναι ένας λόγος παραπάνω για να μην κάνει η χώρα μας ούτε ένα βήμα πίσω από τη διακηρυγμένη πολιτική της!\nβ. Αν η ίδια η χώρα μας προδίδει (αδειάζει το λένε τώρα ως πιο ευκολοχώνευτο) την πολιτική της, ποια πολιτική θα διαπραγματευθεί στη συνέχεια;\nγ. Στις διεθνείς σχέσεις δεν υπάρχουν δημόσιες σχέσεις (πόσω μάλλον προσωπικές πολιτικές). Ο,τι γίνεται καταχωρίζεται ως προηγούμενο, το οποίον μπορούν να χρησιμοποιήσουν ως δεδομένο οι ενδιαφερόμενοι.\nΕν προκειμένω ο κ. Μιλόσοσκι θα πατήσει στο ελληνικό έδαφος (καθώς και οι συνοδοί του) με τα εθνικά διακριτικά που υποτίθεται ότι διαπραγματεύεται και διαπραγματευόμαστε.\nΣε αυτήν την περίπτωση δεν είναι μόνον ο κ. Μιλόσοσκι που χλευάζει την πολιτική μας (και την εθνική μας κυριαρχία), αλλά και η κυρία Μπακογιάννη. Κυρίως αυτή. Η οποία χλευάζει έτσι ακόμα περισσότερο απ' τον όποιον κ. Μιλόσοσκι την ίδιαν της τη χώρα...\nΠροσωπικές σχέσεις; δημόσιες σχέσεις; -θα καγχάζουν μαζί μας οι πάντες. Οχι μόνον με τον (ύστερα και απ' αυτό) μικρομεγαλισμό μας, αλλά και με την εθελοντική μας ανικανότητα να υπερασπιστούμε ακόμα και το μίνιμουμ. Μήπως αυτό λέγεται γραικυλισμός;\nδ. Λέει το ελληνικό (;) Υπουργείο Εξωτερικών ότι όλο αυτό γίνεται «κατ' εξαίρεσιν»!\nΠαραδέχεται δηλαδή έτσι ότι παραβιάζει την εξωτερική μας πολιτική -μπράβο! Αυτό πώς λέγεται; Διότι περί ελιγμού δεν πρόκειται, πρόκειται για παραδοχή που συνιστά τετελεσμένο.\nΤετελεσμένο διαφορετικό από τις υποσχέσεις, τις υποχρεώσεις και τις δεσμεύσεις της κυβέρνησης. Αυτό πώς λέγεται;\nε. Δεν υπήρχε ώς τώρα προηγούμενο! Σε ανάλογη περίπτωση δεν επετράπη στον κ. Τσερβέρνκοφσκι να πατήσει το πόδι του στην Ελλάδα με τα διακριτικά και τα εθνόσημα της «Δημοκρατίας της Μακεδονίας». Η κυρία Μπακογιάννη δημιουργεί τέτοιο προηγούμενο τώρα.\nΣυνεπώς συμβαίνουν δύο τινά: ή έχουμε αλλάξει (και δεν το ξέρουμε) την εξωτερική μας πολιτική εις όσα αφορούν τη FYROM ή η κυρία Μπακογιάννη απλώς την πρόδωσε.\nΕδώ δεν χωράνε χαριτωμενιές τύπου Ουρουγουάης.\nΗ κυρία Μπακογιάννη υποδέχεται σε ελληνικό έδαφος τον κ. Μιλόσοσκι, Υπουργό Εξωτερικών της Μακεδονίας, Μακεδόνα στο έθνος, Μακεδόνα και στη γλώσσα.\nΑν αυτό η κυρία Μπακογιάννη το έκανε εν αγνοία τού κ. Καραμανλή, φέρνοντάς τον προ τετελεσμένων και ο άνθρωπος δεν την αποκεφάλισε εν τω άμα, τότε δεν είναι Πρωθυπουργός, αλλά το παιδί για τα θελήματα των Αμερικανών.\nΑν, τέλος, η κυρία Μπακογιάννη κινήθηκε σε συνεννόηση με του Μαξίμου (όπως άλλωστε ισχυρίζεται και δηλώνει), τότε ο κ. Καραμανλής, εκτός από παιδί για τα θελήματα των Αμερικανών είναι και μπιστικός στις δουλειές των Μητσοτάκηδων...\nΜπα; οι κουβέντες είναι βαρειές και όχι τα καμώματα; Μιας δράκας ραγιάδων που ποτίζουν με τον ιδρώτα του φόβου τους το δέντρο του νεο-οθωμανισμού...\nΑναρτήθηκε από Akritas στις 3:37 μ.μ.\nstormtrooper 20 Ιουνίου 2009 - 5:17 μ.μ.\nΗ Μπακογιάννη αποδεικνύει την ανικανότητά της, και κυριότερο την άγνοια της για την ουσία του Μακεδονικού προβλήματος.\nΑνικανότητα, γιατί θα έπρεπε να έχει πείσει-ενημερώσει άπαντες τους συμμετέχοντες ότι πρόκειται για ΠΡΟΚΛΗΤΙΚΗ ΕΝΕΡΓΕΙΑ ενάντια στους ΜΑΚΕΔΟΝΕΣ.Αυτός δεν είναι ο ρόλος ενός διπλωμάτη;\nΆγνοια, γιατί στο παρελθόν με αφορμή προκλήσεις των Σκοπιανών, είχε δηλώσει το εξής ανήκουστο και βλακώδες, " Στην Ελλάδα δεν υπάρχει Μακεδονική μειονότητα".\nΤο ξέρατε εσείς ότι στην Ελλάδα δεν υπάρχει Μακεδονική μειονότητα υπονοόντας ότι υπάρχει κάπου αλλού Μακεδονικό έθνος;\nΔεν μας φταίει κανείς, εμείς μόνοι μας βγάζουμε τα μάτια μας ψηφίζοντας τους ξανά και ξανά, θέλοντας να τιμωρήσουμε τον "άλλον".\nΠου και αυτός ο "άλλος" κάνει ΑΚΡΙΒΩΣ ΤΑ ΙΔΙΑ με τον προηγούμενο. Αλλά πάντα καταφέρνουν να μας πείσουν ότι τα πράγματα δεν είναι έτσι.\nΦαίνεται ότι η διπλωματία τους είναι αποτελεσματική μόνο σε εμάς.\nDimitris D 20 Ιουνίου 2009 - 5:32 μ.μ.\nΣυμφωνώ απολύτως με τον γραφοντα....\nΝα δω τι θα γίνει.....\nILIAS 21 Ιουνίου 2009 - 7:27 π.μ.\nΔεν είναι ανίκανη, ούτε έχει άγνοια. Είναι άνθρωπος των ΗΠΑ και προδότης της Ελλάδος. Αυτή και οι άλλοι 150 (ειδικά οι Μακεδόνες) ΒΟΛΕΥΤΕΣ (δεν ξέχασα το ύψιλον) της Ν.Δ. που είναι όλοι τους φρου-φρου κι αρώματα και νομίζουν πως είναι αθάνατοι (τι θα γράψει άραγε η Ιστορία για όλους αυτούς; Δύσκολή υπόθεση τα παντελόνια και πολύ εύκολη η ΞΕΦΤΙΛΑ!\nΑνώνυμος 21 Ιουνίου 2009 - 11:26 π.μ.\nαπο την ντορα περιμενες κανεις κατι διαφορετικο\nFgiap 21 Ιουνίου 2009 - 1:55 μ.μ.\nΠαρακολουθώντας χτες τα εγκαίνια του Μουσείου της Ακρόπολης, ένιωσα μαζί με την περηφάνεια και τη συγκίνηση, βαθειά πικρία και απογοήτευση. Αποδείχτηκε περίτρανα πως αν ήθελαν, το θέμα με τους σκοπιανούς θα είχε λυθεί εδώ και καιρό. Αλλά δεν ήθελαν.\nΑν έκαναν για τη Μακεδονία, τα μισά, έστω, απ' ό,τι έκαναν για την προβολή του Μουσείου, οι σκοπιανοί θα είχαν μπει στη θέση τους.\nΓιατί δεν έκαναν κάτι ανάλογο - έστω, μικρότερης εμβέλειας -, για να προβάλουν την ελληνικότητα της Μακεδονίας;\nΑλλά αυτό είναι μικροψυχία... Βέβαια.. το να μην υποκύψεις σε εκβιασμό για τη Μακεδονία είναι "μικροψυχία". Αν δεν υποκύψεις σε εκβιασμό για τα γλυπτά του Παρθενώνα, είναι μεγαλοψυχία...\nΓιατί αυτή η διαφορά αντιμετώπισης, παιδιά;\nΜόνο ο Παρθενώνας είναι η ταυτότητα και η περηφάνεια μας; Η Μακεδονία δεν είναι;\nΑυτά τα "μικρόψυχα"..\nΑνώνυμος 21 Ιουνίου 2009 - 3:15 μ.μ.\nΘα συμφωνήσω με το Fgiap!\nΘα μπορούσαν κάλλιστα να κατασκευάσουν το "Μακεδονικό μουσείο" (μια τέτοια ονομασία θα πονέσει τους Σκοπιανούς) και να παρουσιάζουν εκθέματα από τις περιοχές της Πέλλας της Βεργίνας κλπ.\nΑφού θέλουν να στείλουν την έκθεση έξω από την Θεσσαλονίκη, θα μπορούσαν να κατασκευάσουν το νέο μουσείο εκεί δημιουργώντας ένα πάρκο γύρω του. Άλλα υποθέτω οι «άρχοντες» της πόλης έχουν άλλες ιδέες. Από την άλλη οι «άρχοντες» των Αθηνών δείχνουν να μη δίνουν μια για την προβολή της Μακεδονίας και του Μακεδονικού πολιτισμού στον κόσμο.\nΤους Σκοπιανούς μόνο έτσι μπορείς να τους νικήσεις, να τους χτυπήσεις εκεί που πονάνε περισσότερο και φυσικά εκεί που υπάρχουν αδιάσειστα στοιχεία και δεν μπορεί να τα αμφισβητήσει κανείς.\nΑνώνυμος 22 Ιουνίου 2009 - 3:36 μ.μ.\nAkρίτα, σε παρακαλώ, μια και ξέρεις καλά Αγγλικά, κάνε μια επέμβαση και στο παραπάνω σάιτ.\nΔεν αντέχω να διαβάζω τέτοια.\nakritas 22 Ιουνίου 2009 - 6:47 μ.μ.\nOK θα στείλω e-mail!!\nΑνώνυμος 23 Ιουνίου 2009 - 10:29 μ.μ.\nΈστειλα και γω σήμερα το πρωί


Thread: πρωιν αντρας\n02-08-2017, 15:32 #1\nειμαι 10 χρονια χωρισμενη με τον πρωτο μου αντρα και ξανα παντρεμενη εδω και 4 χρονια και με ενα μωρακι 1 ετων.\nεχω εναν γιο 14 ετων απο τον πρωτο γαμο ο πατερας του ανδιαφορει παρα πολυ.τον εχω πετυχει πολλες φορες να βολταρει στην γειτωνια μας με την κοπελα του (βασικα την ζωη του κανει) χωρις να περναει να δει τι κανει το σπλαχνο του εστω για ενα λεπτο.δεν του προσφερει ουτε μισο ευρω ολα τα τρωει με την κοπελα του και της κορη της.εγω εχω αδικο που τον μισω θανασιμα?πολλες φορες σκευτομαι πως θα ειναι να πεθενει να του εχω βαλει δηλιτιριο αςπουμε αλλα δεν ειμαι κακος ανθρωπος και εστωκ ετσι εχει εναν πατερα τυπικα ο γιος μου.αυτα.\nαισθανομαι θυμο και αγανακτηση μαζι του .εγω τον γιο μου τον λατρευω ολη μερα αγκαλιεςκαι φιλια τον εχω πως μπορει να απεχει ετσι απο την ζωη του ο πατερας του δεν νιωθει τυψεις????νιωθει καλα με τον εαυτο του???\n02-08-2017, 15:56 #2\nΟ γιος σου ζει με εσένα ή με τον πρώην?\n02-08-2017, 16:08 #3\nμε εμενα εννοειται .απο τα γραφομενα μουτι καταλαβες?\n02-08-2017, 16:09 #4\nΜε συγχωρείς,διάβασα βιαστικά.\n02-08-2017, 17:52 #5\nΚαλο θα ηταν αυτες τις σκεψεις σου να μην τις μαθει ποτε ο γιος σου. Ο ιδιος τι λεει για τη σχεση με τον πατερα του?\n02-08-2017, 22:02 #6\nτον αγαπαει γιατι ποτε δεν του ειπα κακα λογια.τον αφησα να καταλαβει μονος μεγαλωνοντας.\nΟ αντρας μου δεν με θέλει ...\nBy Tixi in forum Σεξουαλικότητα, παρεκκλίσεις, σεξουαλική ταυτότητα\nLast Post: 28-11-2013, 12:21\nο αντρας μου δεν με θελει πια.\nBy kokkinos kyknos in forum Σεξουαλικότητα, παρεκκλίσεις, σεξουαλική ταυτότητα\nLast Post: 31-07-2012, 01:30


BLOGGERS tv: Άνω Λιόσια: το φρούριο της Xρυσής Aυγής\nΆνω Λιόσια: το φρούριο της Xρυσής Aυγής\nΔημοσιεύτηκε: 3 Οκτ 2012, 5:30 μ.μ.\nΑναλυτικό ρεπορτάζ του bloggers-tv.gr\nΠρωινή επίσκεψη σε τράπεζα: νεαρός, με ανιστόρητο θράσος, μπαίνει για συναλλαγή με τη γνωστή μαύρη μπλούζα: «Χρυσή Αυγή – Πυρήνας Άνω Λιοσίων».\nΑπογευματινός καφές στην πλατεία: θορυβώδη μηχανάκια περνούν σε παράλληλη διάταξη. Οι «κάγκουρες» που παλαιότερα, μειδιάζοντας, έβλεπες να μαρσάρουν, έχουν αντικατασταθεί με νέο- στρατολογημένους χρυσαυγίτες. Ομοιόμορφα ντυμένους...\nΒράδυ, πλατεία Μητροπόλεως (από τα πιο κεντρικά σημεία των Άνω Λιοσίων): πολλοί άντρες, αρκετές γυναίκες, ξυρισμένα κεφάλια, μπόλικη τεστοστερόνη: στα γραφεία της Χρυσής Αυγής διεξάγεται εκδήλωση "ιδεολογικής διαπαιδαγώγησης" με κάποιο υψηλόβαθμο στέλεχος…\nΗ καθημερινότητα στα Άνω Λιόσια (ουσιαστικά τον ενιαίο μετά -Καλλικράτη Δήμο Φυλής) σημαδεύεται από τις παρεμβάσεις της Χρυσής Αυγής. Η δράση της εξαπλώνεται σαν επιθετικής μορφής καρκίνος στην υποβαθμισμένη περιοχή. Το μείγμα ήταν από παλαιότερα εκρηκτικό: χωματερή, διεφθαρμένοι τοπικοί παράγοντες, κοινότητα τσιγγάνων σε διενέξεις με άλλες υποομάδες, παραβατικότητα, φτώχεια.\nΧ.Υ.Τ.Α Φυλής: το χρόνιο πρόβλημα της περιοχής, Οι τοπικοί πολιτικοί ιθύνοντες θυσίασαν την υγεία των κατοίκων και την περιβαλλοντική προστασία για τα "αντισταθμιστικά".\nΚάπως έτσι άρχισαν τα πρώτα επικίνδυνα κύτταρα να βγαίνουν: «να ξεβρομίσει ο τόπος»! Αυτό, περίμεναν να ακούσουν. Τους το είπε πρώτος ο γνωστός Κασσιδιάρης, ο skinhead θαυμαστής των Waffen SS που μέσα στο πλυντήριο των διαπλεκόμενων media μετατράπηκε σε λίγους μήνες σε φέρελπι πολιτικό. Ήταν η πρώτη μεγάλη και ανοικτή εκδήλωση της οργάνωσης στην περιοχή, λίγο πριν τις πρώτες εκλογές (της 6ης Μαϊου). Ο χώρος του ΚΑΠΗ ήταν κατάμεστος και ο Κασσιδιάρης παραληρούσε για «νάρκες κατά προσωπικού στα σύνορα» προκειμένου να αποκρουστούν οι «εισβολείς λαθρομετανάστες». Ο εχθρός είχε ήδη κατασκευαστεί. Και η τεράστια ανεργία στην εργατική γειτονιά των Άνω Λιοσίων πρόσφερε απλόχερα το χώρο για να στεριώσει ο ακροδεξιός μύθος: «κάθε λαθρομετανάστης και ένας έλληνας άνεργος».\nΟ ίδιος ο Κασσιδιάρης διάλεξε τα φιλόξενα, πλέον, Άνω Λιόσια, για την πρώτη του δημόσια εμφάνιση μετά τον τηλεοπτικό τραμπουκισμό εναντίων των 2 βουλευτίνων, στα νέα γραφεία των νεοναζί. Και καταχειροκροτήθηκε από πλήθος στο οποίο και οι γυναίκες αποτελούσαν διόλου αμελητέα ποσότητα. Έχει εντάξει πολλές στρεβλά πολιτικοποιημένες γυναίκες η εν λόγω συμμορία, αποκρύπτοντας το ρόλο που η ναζιστική ιδεολογία επιφυλάσσει για τη Γυναίκα. Η απουσία συλλογικότητας, η έλλειψη δομών αλληλεγγύης, η σχεδόν πλήρης απουσία του πολιτισμού (δε μιλάμε για τις πανηγυριώτικες φιέστες των δημάρχων που σπαταλούσαν τεράστια ποσά για να φέρνουν ονόματα της «πίστας») έσπρωξε αυτές τις λειτουργικά αναλφάβητες γυναίκες στην αγκαλιά των φασιστών.\nΑρκετές γυναίκες εντάχθηκαν στη τοπική οργάνωση αγνοώντας (;) τις αντιφεμινιστικές αντιλήψεις της χρυσής αυγής.\nΤο ίδιο συνέβη, απουσία ιστορικής μνήμης, με πολλά νέα παιδιά. Αρκετά μάλιστα εκ των οποίων είναι ομογενείς, προερχόμενα από οικογένειες που έχουν βιώσει τη μετανάστευση στο πετσί τους. Η Χρυσή Αυγή κάνει τρομερή δουλειά στη στρατολόγηση νέων, κατά κύριο λόγω αγοριών, με αποτέλεσμα ήδη κάποια Λύκεια της περιοχής να αποτελούν σφηκοφωλιές. Πρόσφατα, μαρτυρίες καθηγητών αποδίδουν την προσπάθεια κατάληψης στο 1ο Γενικό Λύκειο σε υποκίνηση της Χρυσής Αυγής, ενώ πριν κάποιους μήνες η προσπάθεια καθηγητών να προβάλουν αντιφασιστική ταινία κατέρρευσε υπό τη μαζική αντίδραση μαθητών που αρνήθηκαν να την παρακολουθήσουν. Ακόμα και σε δημοτικό σχολείο, δάσκαλος άκουσε μαθητή να κάνει λόγο για το «Μελιγαλά» και τους «αναρχοκομμουνιστές»!\nΗ κατασκευή ιδεολογικής ταυτότητας, μπορεί πιο εύκολα να «δέσει» στα μυαλά και τις ψυχές των εφήβων που βρίσκονται απροστάτευτοι (πολιτικά, μορφωτικά, αισθητικά) στη φαιά προπαγάνδα. Ανατριχιαστικότερο παράδειγμα του βαθμού στρατολόγησης των νέων της περιοχής από τη Χρυσή Αυγή ένα πρόσφατο θλιβερό περιστατικό: όταν ένας 20 χρόνος (ήδη ενταγμένος στη ναζιστική οργάνωση) έχασε τη ζωή του σε τροχαίο, τα μέλη της Χρυσής Αυγής μετέτρεψαν την κηδεία του (με την ανοχή της οικογένειας του θύματος) σε ακροδεξιά μάζωξη όπου έψαλλαν τον «ύμνο» της Χ.Α πριν τον εθνικό ύμνο…\nΜόνη δυναμική αντίδραση ως τώρα στην ύπαρξη του φασιστικού αποστήματος, μια διαδήλωση αντιεξουσιαστών που για 2 ώρες ανάγκασε τους χρυσαυγίτες να κλειστούν στα γραφεία τους υπό την προστασία ισχυρών αστυνομικών δυνάμεων. Όπως μας έδειξαν και τα πρόσφατα περιστατικά στον Αγ. Παντελεήμονα, στη σύγκρουση των «άκρων», η ΕΛ.ΑΣ δε δυσκολεύεται να διαλέξει πλευρά…\nΜοναδική ως τώρα μαζική απάντηση στη δράση των νεοναζί, μια αντιφασιστική διαδήλωση στο κέντρο των Άνω Λιοσίων από αντιεξουσιαστές.\nΤην ίδια μέρα της διαδήλωσης, δύο μέρες πριν τις εκλογές της 17ης Ιουνίου, οι φασίστες ξεμύτισαν μετά την αποχώρηση των αντιεξουσιαστών τρομοκρατώντας μεσήλικες στα προεκλογικά περίπτερα ΣΥΡΙΖΑ και ΑΝΤΑΡΣΥΑ (κάποιοι αυτόπτες μάρτυρες μίλησαν και για απειλή με φαλτσέτα) και σπάζοντας το περίπτερο των ΑΝ.ΕΛ (με προκλητικά καθυστερημένη αντίδραση της τοπικής αστυνομίας). Γενικότερα, οι μηχανοκίνητες «περιπολίες» χρυσαυγιτών είναι συχνό φαινόμενο στην περιοχή παρ’ ότι μέχρι τώρα δεν έχουν καταγραφεί ρατσιστικές επιθέσεις. Σε γειτονικό πάντως Δήμο (Αγίων Αναργύρων), με ακόμη μεγαλύτερη κοινότητα μεταναστών, πραγματοποιήθηκαν πρόσφατα επιθέσεις από αγνώστους σε σπίτια συνοδευόμενες από ρίψη μολότοφ.\nΤο προεκλογικό περίπτερο των Ανεξάρτητων Ελλήνων, μετά την "παρέμβαση" των χρυσαυγιτών στις 15 Ιουνίου, στην κεντρική πλατεία των Άνω Λιοσίων.\nΊσως στα Άνω Λιόσια, λόγω της μαζικής απήχησης (η οποία επισφραγίστηκε από το 12,9% (στον ενιαίο Δήμο Φυλής) της 17ης Ιουνίου (13, 5% στη δημοτική ενότητα Άνω Λιοσίων που είναι και η μεγαλύτερη του Δήμου), οι ντόπιοι χρυσαυγίτες να κρατούν απόσταση από το ωμά βίαιο προφίλ. Περιορίζουν την παρουσία τους σε «περιφρουρήσεις» θρησκευτικών εκδηλώσεων (περιφορές εικόνας) που ανάγκασαν πριν δύο εβδομάδες τον Μητροπολίτη κ. Αθηναγόρα (Ιλίου, Αχαρνών και Πετρουπόλεως) να υπενθυμίσει κατά την πανήγυρη του Ιωάννη του Θεολόγου στα Άνω Λιόσια πως «δε χρειαζόμαστε μπράβους».\nΧρυσαυγίτες "περιφρουρούν", ως μπράβοι, περιφορά εικόνας σε γειτονιά των Άνω Λιοσίων. Ένα συχνό φαινόμενο που δείχνει το οργανωμένο σχέδιο για την εδραίωση του ναζιστικού κόμματος στηνφ περιοχή.\nΠαρ’ όλα αυτά, η τοπική κοινωνία, αν και δε χρειάζεται, ανέχεται τους μπράβους. Οι πλέον καιροσκόποι «παράγοντες» του τόπου, ανερυθρίαστα, προσκολλούνται στην Τ. Ο των Άνω Λιοσίων οσφριζόμενοι την πιθανότητα επιτυχίας στις επόμενες δημοτικές εκλογές (2014). Χαρακτηριστικά παραδείγματα ο κ. Τσέλας που σε μία νύχτα, από υπεύθυνος Τύπου ενός ανεξάρτητου δημοτικού συμβούλου (από το χώρο του ΠΑΣΟΚ), αναδείχθηκε, ως «εθνικιστής» πλέον, στην αντίστοιχη θέση της τοπικής Χρυσής Αυγής. Ένας άλλος, επιφανής γιατρός, ονόματι Τσακίρης, μετά από πολλές μεταπηδήσεις στην πολιτική του διαδρομή, βρήκε στη ναζιστική θαλπωρή του «νόμιμου πολιτικού κόμματος» του Μιχαλολιάκου τον προορισμό του.\nΣτις πρόσφατες εκλογές, με επικεφαλής τον Τσακίρη, δεκάδες χρυσαυγίτες περιπολούσαν στο εκλογικό κέντρο (1ο Λύκειο – Γυμνάσιο Άνω Λιοσίων) δίνοντας εικόνα του τι θα συμβεί σε περίπτωση μεγαλύτερης ισχυροποίησης τους. Μια ισχυροποίηση που δυστυχώς δεν είναι διόλου απίθανη. Ο ίδιος ο μπράβος – βουλευτής Παναγιώταρος, σε προεκλογική ομιλία εξέφρασε το στόχο της Χρυσής Αυγής να κατεβάσει δικό της υποψήφιο δήμαρχο στον ενιαίο Δήμο Φυλής και φήμες ήδη ακούγονται πως αυτός θα είναι ο Κασσιδιάρης (αν δεν είναι κάποιος από τους προαναφερθέντες παραγοντίσκους που έχουν μηχανισμό την τοπική κοινωνία).\nΟ Κασσιάρης, ο "Χίμλερ" της χρυσής αυγής, προαλείφεται (σύμφωνα με πληροφορίες) για υποψήφιος δήμαρχος στις επόμενες δημοτικές εκλογές. Εδώ, σε παλαιότερη φωτογραφία με το μπλουζάκι "Waffen SS"...\nΑπό τα παραπάνω φαίνεται ότι η ναζιστική οργάνωση έχει δώσει βάρος στα Άνω Λιόσια. Δεν είναι τυχαίο ότι κάνει πολύ συχνά διανομή τροφίμων (με τη γνωστή ρατσιστική υποσημείωση «μόνο για έλληνες»), πολιτικές εκδηλώσεις (με συμμετοχή βουλευτών της) και συνεχή ενημέρωση του site της που καλύπτει τους Δήμους Φυλής, Καματερού και Αχαρνών. Έχει, στο στρατηγικό της σχεδιασμό, σε προτεραιότητα τα Άνω Λιόσια, ακριβώς διότι είναι από τις πιο ευάλωτες περιοχές. Οι μειωμένες αντιστάσεις των κατοίκων, η απουσία συστηματοποιημένης δράσης της Αριστεράς (με εξαίρεση τα Δίκτυο Αλληλεγγύης με διανομή προϊόντων «χωρίς μεσάζοντες» που έχει στηθεί από πολίτες Ζεφυρίου και Άνω Λιοσίων) και η στρεβλή πολιτική διαπαιδαγώγηση από την πασοκική διοίκηση δεκαετιών έχουν δώσει τον απαραίτητο «ζωτικό χώρο» (που θα έλεγε και ο Χίτλερ) στους χρυσαυγίτες.\nΣτα γραφεία που άνοιξε η οργάνωση στην πλατεία Μητροπόλεως των Άνω Λιοσίων (με πολύ υψηλό ενοίκιο), οργανώνει συχνά ομιλίες με στελέχη που ντοπάρουν ιδεολογικά τα λούμπεν και όχι μόνο στοιχεία που έχουν ενταχθεί στις γραμμές της χρυσής αυγής.\nΤο σχέδιο τους κυλάει άριστα μέχρις στιγμής και η μονιμοποίηση της παρουσίας τους δεν μπορεί να ξεριζωθεί με κάποιες αποσπασματικές κινήσεις (όπως η διαδήλωση μεταφερόμενων, στην πλειοψηφία τους, αντιφασιστών). Είναι αναγκαίο, το υγιές κομμάτι της νεολαίας των Άνω Λιοσίων να αναλάβει πρωτοβουλίες, σε πρώτη φάση πολιτιστικού περιεχομένου, για να ανακόψει την πορεία προς την πλήρη σήψη.\nΣε αντίθετη περίπτωση το όνειρο του Παναγιώταρου για ανάληψη της διοίκησης του Δήμου από τη Χρυσή Αυγή μπορεί να γίνει εφιάλτης για τη δημοκρατικό λαό της πολύπαθης περιοχής.\nΕτικέτες: ΑΝΩ ΛΙΟΣΙΑ ΑΡΧΙΚΗ ΕΛΛΑΔΑ ΠΟΛΙΤΙΚΗ ΧΡΥΣΗ ΑΥΓΗ


Το μυστικό για να μην ξανατρίβεις τις σχάρες μετά από κάθε μπάρμπεκιου | Ladylike.gr\nΤο μυστικό για να μην ξανατρίβεις τις σχάρες μετά από κάθε μπάρμπεκιου\nΗ διαδικασία του BBQ μοιάζει με ιεροτελεστία. Έχει κάτι το παρεΐστικο και είναι πάντα μια καλή αφορμή για μάζωξη στο σπίτι. Ειδικά αν είσαι στη μαμά, που θα τρέξει να προετοιμάσει τα πάντα και στο τέλος θα είναι εκείνη που θα μαζέψει τον κακό χαμό, ενώ εσύ απολαμβάνεις τη σιέστα. Δεν νομίζεις όμως πως είναι καιρός να αναλάβεις τις ευθύνες σου ως ενήλικη; Άσε που μαμάς παρούσης, είναι πολύ πιθανό να μην το διασκεδάσεις όσο θα ήθελες. Όπως και να το κάνουμε, είναι κάποια πράγματα που δεν λέγονται μπροστά της. Πριν αποφασίσεις να οργανώνεις delivery party, αντί για μπάρμπεκιου, που θα σε βγάλουν από τον κόπο να καθαρίζεις βρήκαμε το μυστικό για να βγάλεις από την To-Do-List σου το πιο εκνευριστικό. Τη σχάρα.\nΥπάρχει εκεί έξω ένα θαυματουργό αντικείμενο, το οποίο και αποκαλείται μεμβράνη ψησίματος. Πρόκειται για ένα ρολό κατασκευασμένο από πολυτετραφθοροαιθυλένιο, το οποίο εφαρμόζει πάνω από σχάρα (υγραερίου ή κάρβουνο) και επιτρέπει τον άψογο ψήσιμο χωρίς να μένουν υπολείμματα στην ψησταριά. Το πολυτετραφθοροαιθυλένιο ή κοινώς PTFE είναι ένα οργανικό πολυμερές, πιο γνωστός εκπρόσωπος του οποίου είναι το τεφλόν, η αντικολλητική επίστρωση σε μια σειρά από μαγειρικά σκεύη.\nΗ χρήση της μεμβράνης αυτής έχει όμως και μια ακόμη, ίσως πιο ουσιαστική χρησιμότητα. Ενώ τα λίπη των κρεατικών εξέρχονται από το κρέας λόγω της υψηλής θερμότητας – μάλιστα το υλικό επιτρέπει ακόμη και την δημιουργία των χαρακτηριστικών σημαδιών της σχάρας – αυτά δεν πέφτουν στο αναμμένο κάρβουνο. Η παραδοσιακή τσίκνα, που επιστημονικά ονομάζεται πολυκυκλικός αρωματικός υδρογονάνθρακας φαίνεται πως αποτελεί καρκινογόνο παράγοντα και οι ειδικοί συνιστούν να αποφεύγεται κατά το ψήσιμο των τροφίμων.\nΆσε που για τον ίδιο ακριβώς λόγο θα γλιτώσεις και ένα πλυντήριο, αφού τα ρούχα σου δεν θα μυρίζουν καμένο λίπος στα κάρβουνα.


Χιονοδρομικό Κέντρο Πισοδερίου - outdoor-activities.gr\nΣτη συμβολή των οροσειρών του Βαρνούντα και του Βέρνου, 19 χμ. δυτικά από την πόλη της Φλώρινας και σε υψόμετρο 1650 μ. έως 2000 μ., σχηματίζεται αυχένας, όπου βρίσκεται η διάβαση Βίγλας-Πισοδερίου. Στην τοποθεσία αυτή και μέσα σε δάσος από οξιές βρίσκεται ένα από τα καλύτερα Χιονοδρομικά Κέντρα της Ελλάδας.\nΤο χιονοδρομικό κέντρο διαθέτει συνολικά 12 διαδρομές, από τις οποίες 9 πίστες, 2 δρόμους αντοχής & 1 πίστα κατάλληλη για snowmobile. Αναλυτικά:\n1 μαύρη αγωνιστική, μήκους 1000 μ. Ξεκινά δεξιά από την κορυφή του κεντρικού διθέσιου εναέριου αναβατήρα και καταλήγει στην κορυφή της πίστας Ρέα. Κατάλληλη & για χιονοσανίδα.\nΉρα (Κεντρική), μήκους 1500 μ.\nΔιόνυσος (Περιφερειακή), μήκους 1850 μ.\nΟξιά (Νέα), μήκους 2200 μ.\nΕρμής (Τουριστική), μήκους 3500 μ.\nΆρτεμις, μήκους 2000 μ. Πρόκειται για μπλε – πράσινη πίστα που ενώνει τη βάση του χιονοδρομικού με την αφετηρία του νέου διθέσιου αναβατήρα στο Πισοδέρι\n1 πράσινη, Ρέα, μήκους 700 μ.\n2 πίστες δρόμου αντοχής (Lang Lauf).\n2 πίστες οι οποίες χρησιμοποιούνται από τη σχολές εκμάθησης χιονοδρομίας.\nΗρακλής, μήκους 200 μ.\nΚρόνος, μήκους 200 μ.\n1 πίστα snowmobile.\nΟι 9 από τις πίστες είναι ολυμπιακών προδιαγραφών και μπορούν να εξυπηρετήσουν όλες τις κατηγορίες των skiers και snowboarders. Πανοραμική θέα της Πρέσπας από τις κορυφές των πιστών, που συνδυάζεται με τη θέα των γύρω χιονισμένων βουνοκορφών.\nΠρόκειται για ένα από τα παλαιότερα σε λειτουργία χιονοδρομικά κέντρα, αφού ο πρώτος του συρόμενος αναβατήρας τοποθετήθηκε το 1967. Η Βίγλα σήμερα είναι ένα από τα πιο σύγχρονα και μεγαλύτερα χιονοδρομικά κέντρα με πολλούς αναβατήρες και πίστες. Τη διαχείρισή του έχει η οικογένεια Tόττη, που λειτουργεί στη βάση του χιονοδρομικού κέντρου και το Σαλέ Τόττης.\nΟ νέος εναέριος αναβατήρας μήκους 2 χμ., που ξεκινά από το ομώνυμο χωριό και καταλήγει στην κορυφή του χιονοδρομικού, είναι ο μεγαλύτερος στα Βαλκάνια. Είναι μοναδικό φαινόμενο για τα ελληνικά δεδομένα να υπάρχει συνδετικός αναβατήρας από ένα χωριό προς χιονοδρομικό κέντρο.\nΤο πάρκινγκ του χιονοδρομικού είναι αρκετά μεγάλο και μάλιστα πρόσφατα επεκτάθηκε περισσότερο και ασφαλτοστρώθηκε εξ ολοκλήρου. Επίσης, δημιουργήθηκαν νέες θέσεις για τροχόσπιτα.\n30 23850 45800